Pope Francis in nisuahnak lam Pawlpi pawl Christmas thlacam sak (6 January 2022) | Radio Veritas Asia\nPope Francis in nisuahnak lam Pawlpi pawl Christmas thlacam sak (6 January 2022)\nPope Francis in nisuahnak lam Pawlpi pawl Christmas thlacam sak\nPope Francis in tlawngkai nili ni, sun Angelus thlacam thehah St. Peter tualrawn ah ra in thla a ra cam tu pawl cibai a rak buuk. Cui caan ah Pope Francis cu a thaisun tlawngkai ninga ah Christmas Puaipi tuah dingih a timlam mi, Eastern Churches ti mi nisuahnak lam ih Kohhran unau pawl hnenah thlacamnak thawn cibai a rak buuk laifang khal a si. Cu pawl cu an maih Pathian biakdaan Eastern Rite timi hmangtu khal an si.\nCui nisuahnak lam ih kohhran unau pawl cun Christmas cu Western Rite or Latin Rite ‘Latin’ tiih mi theih tam zet mi hmang tu Christian pawl thawn Christmas an tuah caan malte a dang aw. Ziang ruangah hi tiin a dang aw thei ti le nitlaknak lam in ‘Gregorian’ calendar an thlun ih nisuahnak lam Christian pawlpi in ‘Julian’ calendar an thlun ruangah a si. (Hi calendar pahnih ih dang awk nak neta lam tikcu remcang hawl in tarlang a si leh ding.)\n‘Kei mai remdaihnak le thluasuah ka lo pek. Thianghlim Maria hnenin a suak tu ding Christu Bawipa ih tleunak cu nan mah le nan innsungsang, nan pawlkom parah tlang hram seh. Nan unau pawl in a tha bik in co hram hai seh’ tiah thla a rak cam sak.\nCui hnu ah Pope cu January 06 ah kumtin tuah theu mi ‘missionary nauhak pawl puai ni’ mangsal in thla a rak cam sak. Christian nauhak pawl cu an nauhak lain an tikholhnak Sacramentu thawn mission hnatuan ding tuanvo an nei ti ralrinnak a pek. Leitlun ih hmun le ram tampi ah nauhak pawl cu an mai himnak hrangah thla an cam rero. Cu lawngah Thuthangtha a thei hrih lo tu pawl hnenah than in an sim thei ding.\nPope in missionary nauhak pawl khal lungawi thu a rak sim. Cu vek in Christian mission riantuannak cu kum hril lo; hmun hril lo; in mai nitin nunram ah teette khaan cio dingah a rak sim bet. Pope in cibai buuk nak tongkam a sim ni ah 2022 hrang, leitlunhuap riantuannak hrangah thuthang tong khal a rak suah.\nPope cu Tonga tikulh ihsin tsunami namnuai nak a tuar tu Philippines rammi pawl hrangah thlacam sak dingah zangfah dil (January 19, 2022)\nKhristian pawl remdaihnak hrangah tidaan hawl in khual tlawng tlang uh si tiah Pope Francis in sim (17 January 2022)\nBrazil tilian nak ih harsat tuar rero tu harsat tuar pawl hrangah Pope Francis in thlacam sak.(January 17, 2022)\nAvai mi innsang pawl ih nulepa pawl cu Mary le Joseph tei vekin mi raltha an si tiin Pope in sim (January 13, 2022)


Malaysia Pacang In Rukru A Kai Nan A Thlahsal – Meifar\nTulai hi Malaysia ram khal an buai zet, Covid-19 thlisia in a nuai ciamco ruangah harsatnak phunkim an tong. Ernest Ong timi restaurant neitu in rukru a kai ngah nan palik hnenah report loin a thlahsal thu a facebook cahmai ah a tarlang.\nJuly 8 sun nazi 2:00 hrawng ah rukru cu bike thawn an dawr hmaiah a ding, a thupten an dawr dunglam ihsin a lut ih thilruk ding a hawl. Coka ih an ret mi bag pakhat a la, bag sungah thilṭha tampi aum ih a la.\nCutin, coka ih aum lai cu an driver in a hmu ih a dum, rukru cu a bike khal la man loin a tlan ciamco ih bag le a bike tawh cu a thlau. Motor diver in bag le a bike tawh cu a la ih dawr ah a kirsal, cumi hnu nazi 1 hrawngah rukru le a upa cu an va fehsal ih a bike tawh lakdan ding an tawlrel.\nCutin an um laiah hnaṭuantu pawlin an kai ih palik sakhan ah an hruai tum. Asinan, restaurant neitu Ernest Ong in thilumdan a sutfiah lawk, rukru ih upa in ngaithiam a dil rero ih.\nRukru khalin a thil ruknak san a phuangaw, thla 6 sung hnaṭuan ding nei loin aum zo. Cun, naute an nei pekte ih an naute ih in ding cawhnawi leinak ding sumpai an neih lo ruangah thilruk ding a hawl thu a sim. Ernest Ong in a zangfah ruangah palik sakhan ah a report lo ih a tlungter sal, asinan hmailam caan ah thilru nawn loin hnaṭuannak hawl sawn dingin forhfialnak anei.


Yangon khawpi ih Lan-San Hotel hmai ah Motor in minung a pah lai VIDEO – Buannel News\nDecember 6, 2018 Buannel News HOT NEWS, Latest, Myanmar News, NEWS 0\nKan-Na lamzin ih Lan-San Hotel hmai ah mikhual pawl le mi veivakpawl phurh ding bawh/hngak ih a dingmi Saih-Ka (thirleng ke 3 nei) le putar le nauhak lamzin ih feh rero lai cu rinlopi in mawṭaw in a pah ih Saih-Ka mawngtu pahnih cu bese zetin hriam an tuar. Nauhak le putar cu cangvai thei in an um.\nHi thilcan dan Video zoh tikah mi a rap zetih ṭihnung zet a si. Saih-Ka mawngtu minung pahnih an be aw rero lai, nauhak le putar (pacang) khal lamzin sir ah an feh rero lai, saih-ka umnak lam an pan rero lai ah cak zetin mawṭaw pakhat a ra tlan, putar le nauhak cun an rak kian ih zinkap an pan, cu laifang ah ruahbanlopin mawṭaw dang pakhat in a run pah ih saih-ka mawngtu minung pahnih siseh, putar le nauhak khal a run hruut ciamco.\nMawṭaw ih pahmi Saih-Ka mawngtu minung pahnih hi an thih le nun hliah lo a si ih, putar le nauhak cu an nung, nauhak pate cun putar or a pa cu ava kai tho tum nan, a khawngawk na deuh si ding, a tho thei mei loih cutin a umhmun ah a to. Mawṭaw in a pah lai Video hi Lan-San hotel ih CCTV in a rak record ngahmi a si. Lamzinpi kaan can ah siseh, lamzin sir ih feh can ah siseh ralrin a thupi tuk, kiangkap keh le vorh zoh phah a ṭul.\nMawṭaw in a pah lai Video;\nVideo a lang theilo pang asile, zianghman langlomi parah hmet awla a langcih mei ding.


Champhai ih um Falam mi hnen ah Covid – 19 Nathrik Hmu | Falam Online Media\nJuly 7, 2020 admin\t0 Comments covid - 19\nMizoram, Champhai ih Quarantine luttu Falam mi hnen ihsin covid 19 nathrik an hmu thu theih a si.\nAmah cu Champhai ih ummi a siih Febuary 2020 ah Falam ah tlawng in Hrangṭhio bualrawn kiangah a um. Falam ahcun Pu Vai Thawng Lian (kum 56) tiin theihmi a siih Mizoram ahcun Pu Thawm Liana tiin an ko.\nTui` kum Chin Phunpi Ni ṭheh hrawngah Falam ah a thleng ih Covid – 19 ruangah mizoram lam lockdown a si ruangah tlung thei loin Falam ah a tang.\nJune 23, 2020 ah Falam ihsin Rih ah a so ih, cutin a umnak Champhai lam pan in a tlungsaal. Champhai a thlen hnu ah YMA pawl in zaan nazi 11 ah an hruai ih Quarantine an lutter cih.\nQuarantine lutnak ah test nak an nei ih Covid – 19 positive a si timi an theisuak. Amah cun Falam a um lai le a tlunnak lamziin ah Covid – 19 a ngah ding a zumawklo. Champhai a thlenhnu Quarantine umnak ihsin ngahmi siding a zumaw.\nHih thuthang a suak veten Covid – 19 Falam Committee ṭuanvo neitu pawl cun Pu Vai Thawng Lian, Falam a um lai ih a fehnak le ariaknak pawl an zingzoi cihih a umpi mi mino pahnih khal Lungpi Ciinthlak tlawngah Quarantine in an um ter zo a si.\nFalam siibawipi Dr Tluang Cung Thang cun, “amah kha kum upa a si tikah zaan ah amah lawng riak ding a remcang loih mino tlangval pahnih in an rak riakpi ṭheu. A hmaisabik ah cumi mino pahnih ih SWAV kan laak dingih nathrik a um lo ahcun Falam ihsin Pu Vai Thawng Lian in nathrik a ngah lo tiah sim a theih ding ruangah midang pawl cu kan laak nawn lo ding. Mino pahnih hnen ah nathrik a um pang ahcun Pu Vai Thawng Lian Falam a um sungih a pehparmi zate hnen ah a sulhnu zawt thluh saal a ṭul ding” tiah a sim.\n← Johnny Deep in The Sun thuthang cazual suahtu court ah khiing\nCovid 19 karhzai cuangnak Melbourne khawlipi cu Thla 1 le hrek sung Lockdown nei ding →\nNi 10 sungah Chin ralkap 4 nunnak liam


Mexico Mawtaw Hlawnmi Sungah Minung 11 Ruak Hmu - Chinland Today Media\nJune 5, 2009 11:58 am·0 comments\nMexico ramah drug traffickers pawl in ram cuh aw an buai re ro hnu ah, Sonora state ram ri ah mawtaw hlawn mi pa khat sungah mi ruak 11 cu Thursday ni ah Mexican police pawl in an hmu. Mi ruak tam sawn cu a kut le ke pawl tan ih hmuh a si.\nMiruak pawl cu Caborca le Sonoyta khawp pi pa hnih zin par ah ralrin pek nak ca thawn hmuh a si. A mawtaw hi US ram Arizona ta an rukmi SUV a si” tin an sim. Tuanvonei tu pawl cun a thi pawl le zo an si ti le ziang vek ralrin pek nak ca a si ti cu an phuang lo. Local drug traffickers pawl le a dang group pawl ram cuh aw ruangih that aw mi a si.\nPolice pawl cun Wednesday zanih Plutarco Elias Calles khua ih police station meisa ur tu pawl thawn pehtlaih aw mi an si maw ti zing zoi re ro lai a si.\nKan dung thla May 16 ih Mexico sak lam Zacatecas state Cieneguillas prison ih thawngtla minung 53 tlaansuak lak ih pahnih cu Thursday ni ah an kaih sal thu khal police pakhat in a sim suak. Security video camera sungih an zoh sal leh tikah thawngtla 53 pawl an tlansuak lai ah a kiltu pawl cu ding ring ring in hmuh an si. Thawnginn hotu pa le thawng tla kiltu 44 pawl cu thawng an thlak ih an thu hla zingzawi rero lai fang a si. Mexican drug gang’s pawl hin police le guards pawl cu nawhthuh an pe ring ring theu.\nMexico President Felipe Caldero le a kumpi hin drug traffickers pawl thawn peh zom nak a nei ding ti an zum mi police le thu nei tu tam pi cu a kai hai, Michoacan state ih Mayors pa 10 pawl khal kaih an tuar ve a si.\nThursday ni tho tho ah Nuevo Leon ( US ram ri ) ih state police stations ih police ho tu pa 2 cu thu sut dingah kaih an si. Khawpi 13 ih Officers 70 ai tam pawl cu thu sut an tuar ih May thla in drugs dealers pawl thawn peihtleih nak an nei ding tin a zum mi minung 57 pawl cu kaih ta hrih an si.\nCalderon hin 2006 December thla ih president tuan vo a lak hnu ah ral kap 45,000 pawl cu drug ruangih an ram ti siat le buai nak pawl do dingah a thlak a si. Tu tiang drug ruangih buai nak ruangah minung 10,800 ai ih tam hi an thi thlang asi.\nMexico ah nauhak 29 meisa in kang that\nNigeria Ramah Nauhak Zuarnak Hmun Hmusuak\nChina Ram Ih Bus Kang Ah Mi 25 Thi


Kan Falam A Rop Maw, Ziangruangah? - Prof. Dr. Cumkheng - Chinland Today Media\nKan Falam A Rop Maw, Ziangruangah? – Prof. Dr. Cumkheng\nKan Falam khawpi a rop maw?\nKei cun rop ka ti ding. Ziangruangah ti le?\nKan thlawh nawn lo mi kan lo thlam te khi kum hnihthum a rung rei cun a rop mai. A umzia cu, cuih kan lo hlun te cu kan thlo nawn loih, kan lo thlam te khal remtu nei nawn lo’n a rung rop supso mai. A hlumtu milai um in, hnawmbal phiat faitu um in, remthatu um ringring sehla ol-ai ten a rop mai ding maw? Sunhrul in a ei hluahhlo thei mai ding maw? Leiram tha hawl in lo ramtha va thlawh le a tul ringring.\nTui sun, Falam khaw sungih a piang mi Falam mi a ti-awtu Chinmi khawvel huap in mi paziat kan um? Falam khaw sungah mi paziat kan tanglai? Santiluan an timi, upa pawl ih khihhmuh mi lamzin dawi le thlun in mi paziat in an suahsan hrih ding? Hlumtu nei lo khua pakhat cu zo in a duh vekin a remtha thei ding? Nitin zalen lo takin laihlumtu pawl khin ziangtik tiangso an kilkhawi in an remthat thei nawn ding?\nAsile, ziangruangbik ah kan laicin semnak kan khua kan ram suahsan in hmun dang le ram dang ah maw, asilole kawl rawn lam ah maw, lai hlumtu um nawn lo ding khawp ih kan tlanhloh thluh, kan vakvai thluh? Kawl rawn, Mizoram, Malaysia le Amerika tiangih Chin khawpi kan din tum rero hi teh Cung Pathian in Isreal miphun vekin RAM ka lo pe ding ti’n in tiamkam ruangah maw?\nMilai cu kan suahthlak le veten, nui’ hnawiti kan hal. Cucu, kan tulmi Basic Needs a si. Kan lei tisa nunnak ah milai in kan tulbik mi pawl cu:(1) Ei-in (2) Sinfen (3) Inn cuisin fimthiannak, nunnomnak le leitlun thansohnak phunphun kan tul vivo. A pakhatnak a thupibik ih kan mamawh mi ei-in khopkham kan neih lo ruangah ei-in hawl in kan vak kan vai rero a si lo maw?\nZiangruangah ei-in khopkham kan nei lo? Kan ram rori ah leisung thil mankhung kan nei ve lo nan, kawlrampi ih natural resources liangluang kan tep ban ve maw? Hi tawk zawn ah, kan theih dingih ka duhmi cu Pathian in, in pekmi kan ram neihsun cu chinram lawng hi a si.\nCui ram cu kan pupa pawl in fei le nam thawn an ralthiamnak thawn an rak kilkhawi ruangah tui sun ah ram nei miphun pakhat si’n khawvel miphun pakhat kan si theinak a si ti hi a si. Cun, in uktu cu kawl cozah an siih, an si ringring lai fawn. Hnangam daihnak neih hmaisa lo’n taimak suah ih mahte tohdelh awk teh a theih maw?\nCozahpi ih ngaihsak lo mi ram le miphun cun ziangtin a thangso thei ding? Zalennak neih lo’n mi kuthnuai ah ziangtin kan ram cu kan kilkhawi thei ding? Kan unau Chin pawl thawn teh cozah ih thansohnak Project in tuahsak mi parah kan lungrual in kan tuan tlang derhdo dah maw?Ei-in khopkham a tumaw thei lo mi khua pakhat in ziangruangah a rop lo ding?\nRam cangkang ah duhduh ih khawsa thei kan upa hmaisa pawl teh Falam ah kirsal in kampani tivek teh paziat in dinsak zo? Kan mithiamsang pawl ih fimthiamnak teh Falam sehvel khawte ih um kan unau pawl hnen thlen tiang kan zirhsal dah maw?\nCozah siannak tello in mi paziat kan tlung kirsal thei ding? Miphunpi sinak cuh in miphun tenau cimit thluh dingih miuk cozah kuthnuai ah kannih miphun, mipum titham lo te cun, ziangtin kan khua rop lo dingin kan kilkhawi thei ding? Kan chin miphun huap in Plan tumpi nei in kaihruaitu paziat kan nei zo? Ziangruangah Falam a rop lo sapbai ding?


Myanmar raltlan minung 14 cu India cozah in Kawlram ah a kuat kir sal - Falam Online Media\nMarch 19, 2021 Ni Hnem Sung\t0 Comments\nRalkap ukhruainak hnuai ih hnaṭuan duhlo ruangah raltlan dinhmun in India ram lam ih beunak hawltu Myanmar rammi minung 8 (amalbik) cu Delhi ih um cozah thupeknak vekin ramri kiltu Assam Rifles pawl in Kawlram ah an kuat kir sal tiah Aljazeera in a ngan.\nMarch 15 ah beunak hawl in India ram ih tlanlut Myanmar raltlan pawl khal kuat kir sal mi ah an tel tiah theih a si ih Farkawn khuami upa pakhat cun “India ram ah March ni 15 ih ratlanlut Myanmar raltlan minung 14 pawl cu ramri kiltu Assam Rifles pawl in Myanmar ram ah an kuat kir sal” tiah a sim.\nMyanmar ram ih kuatkir salmi raltlan pawl hi zovek an si, ralkap palik tlan maw cozah hnaṭuan an si tikhal theih a si loih ralkap kut ah an ap maw aplo tikhal an ngan tel lo.\nRamri kiltu Assam Rifles pawl cun India ram ih tlanlut Myanmar raltlan hi minung 264 hrawng an si tiah record an ngan ih cumi ah ṭhenli lakih ṭhenthum cu palik le ralkap an si tiah an sim.\nIndia ram ih tlanlut Myanmar raltlan pawl hi Mizoram cozah cun hahdam zetin a co hlang nan Delhi ih um Minister of Home Affairs Amit Anil Chandra Shah cun “Myanmar ramri ih um Mizoram, Arunachal Pradesh, Nagaland, le Manipur cozah pawl hin kan ramsung ah refugee lutter theinak thuneihnak an nei lo” tiah the Hindu hnen ah a sim a si. (Aljazeera)\n← Hakha ah Mipi thlingthla zuk thuptu Kawlpa an kai\nChinmi ralkap tlan le Palik tlan mi 4 in an hmuh ton mi pawl an relsuak thluh →\nFate 3 nei zo Kala te nupa cu thumumal umloin Ralkap pawl in an kap that


Ziang In Nunnomnak A Suahter? - Chinland Today Media\nZiang In Nunnomnak A Suahter?\nMarch 4, 2010 1:00 am·0 comments\nZianghman an si lo; thli dawi rero vek fangfang lawng an si ti fiangte’n ka thei. Vanrang hnuai milai hrang ahhin thil tthahnem zianghman a um lo a si. -Thusimtu 2:11\n– Mipumsiarnak 31-33\n– Marka 9:1-29\nLeitlun Raalpi Veihnihnak hnu ih Japan ram sumdawnnaklam tthanso daan zoh saal tikah Richard Easterlin ih a simmi cu sum le pai tthansonak hin thin diriamnak thlentu a si ringring lo a ti. Kan dung naite ah sumdawn thiam Betsey Stevenson le Justin Wolfers teih an hlathlaimi ram 100 ih an hmuh suakmi cu a lianzetmi ram pawl ahhin nun diriamnak a khungbik ti a si.\nCuti asile zo si a dik? Thusimtu thawn kan tahtthim hnik pei. Amah cu milianzet a rak si (2:8). Ziang hmuahhmuah tuah theinak a neih vekin a tuah ttheh! Nomnak tuah dingin a pum a pek aw (cc.1-3), a phunphun a tawlrel (cc.4-8), mi nuamtertu ziangkim a tuah (c.8), hnattuantu tampi a nei (cc.10-11). A netnak ah, “Zianghman an si lo, thli dawi rero vek a si. Curuangah vanrang hnuai ah thil tthahnem zianghman a um lo,” a ti (c. 11).\nCaan reipi a daihmi thin diriamnak cu hmuh theih le tham theih thilri le sumpai ihsin a ra lo. Thinnomnak cu mi pakhat hnen ihsin a ra. Vanrang hnuai in a si lo, Jesuh Khrih hnen lawngin a si.\nHla phuahtu Floyd Hawkins in hiti’n ca a ngan: “Lungawinak ka sar ngah zo. Nomnak ka hmu zo. Riahsiatnak sawngtu ka tong zo. Jesuh ka Bawipa ka hmu tikah. Amah lawngin lungawinak famkim i pe thei” (John 15:11).\nLeilung hi laak hlo awla, Jesuh i pe aw,\nNomnak hmuahmuah cu hmin pakhat in a si;\nAsinan a duhdawtnak cu kumkhua in a hmun,\nKumkhua in a hmun ringring.\nNomnak thei dingin Jesuh thei aw.\nAtu Cu Ding Hrih Aw\nA Pakhatnak Mirang Samurai\nAtu Rori Ah Tuah Aw!


A Duhdawt Zet Mi A Pasal Cu Nunau A Si Ti A Theisuak – Meifar\nIndonesia fala ih thilton hi a mak zet. Online fehtlang in tlangval mawi zet thawn an tongaw. A hmin khal mipa hmin Ahnaf Arrafif a si, ramdang dang ah buaih ngah vekin a rel aw. New York khawpi ah tlawng arak kai zo ih buaih a ngah hnuah an ram ah siibawi a ṭuan rero lai thu a sim thei.\nZarhhnih sung an duhawk hnuah fala tei inn ah ava um ih a fel zet. A fala ih nulepa khal a duat tuk, cumi hnuah Ahnaf in neihawk a sawm ih an nei aw. An neihawk sungah Ahnaf ih nulepa, sungkhat pawl an tong dah lo. Ahnaf in phuahhlam phunphun a sim ih a nulepa cu an va tong dah lo.\nNunau tei inn ah aum ringring, hna khal a ṭuan dah lo. Siibawi khal arak si lo. Thla 4 hnuah cun nunau ih nu in rinhlelnak anei thok, an hmuh laiah hnipuan a thlengaw duh lo ruangah thil diklo aum ding ti a zum.\nNunau cun rinhlelnak zianghman anei lo, nupa-sinak khal nuam zetin an hmangtlang duh a sim thei, asinan a mipa serh cu ka hmu dah lo a ti. Zankhat cu a awm ah hmasii vek, bawk a hmu ih Ahnaf in damlonak ruangah a ti.\nCumi hnuah innsang nubik in rinhlelnak a nei. A takkholh laiah an va lutchilh ih taklawng in an umter cu nunau a si ti an theisuak ih an lau tuk. Palik sakhan ah thubuai an va thehlut hngal, nupa-sinak an hmang tikah a kut arak hmang ṭheu thu a phuangaw, thildang zianghman a hmang dah lo thu a sim thei. An ṭhenaw fel ih palik pawlin mibum thubuai an orhter.


SAC ralhraang in Thawngtlak vehvaitu pawl dung thlun thup - Falam Online Media\nSAC ralhraang in Thawngtlak vehvaitu pawl dung thlun thup\nRam thu thawn pehparih Thawngtlak pawl nasatukih hrem an tuar thu, MPA in a pholang mi ah Innsein Thawngtlak vehvaitu miṭhenkhat cu SAC ralhraang in an dung thlun thup dingin mi fial a nei tiah an ngan tel.\nThawngtlak vekvaitu hminthup mipakhat cun “tuzarh hrawngin thawngtlak ṭhenkhat cu an sungte thawn tongawk an siang lo. Miṭhen an si len paisa sumsaw tamzet an dil.”\n“Cun, Thawngtlak vehvaitu le an mah thawn pehpartu miṭhenkhat cu an feh nak tapiang ah an dung thlun thup dingin SAC ralhraang in a tawlrel. Cule, ṭhenkhat cu direct ih biakṭulnak a um pangah ti`n phone number an dil” tiah a rel.\nRalhraang in ziang duh san in thawngtlak vehvaitu pawl a thlun thup timi cu fiangfai in theih a si lo ih, miṭhen cun bawmtu an nei maw? An hnen ihsin ziangvek hlawknak kan ngah thei ding tivek thei duh ah dung an thlunter thup mi siding tiah an rel.\n“Miṭhen cu inn tiang rori thlunin thusutding kan lo nei an ti ih innsung ah an luhcilh” tiah thawngtlak vehvaitu hminthup mipakhat cun a rel a si.\n← SAC ralhraang Raldo vanzam a tlak siat thu, Zaw Min Htun in nemhnget\nFala cuh aw in Palikbawi pakhat Naam thawn dawt that →\nMay 7 : Kalay peng sungah magnitude 4.2 thacak LingHnin\nMay 7, 2021 May 7, 2021 Ni Hnem Sung 0


Malaysia Chin Rawl Dawr Tuksumza In Kaang - Chinland Today Media\nMalaysia Chin Rawl Dawr Tuksumza In Kaang\nFebruary 13, 2017 3:13 am·0 comments\nMalaysia khawlipi Kuala Lumpur ih Chinmi tampi colhni sun tin tonkhawm rawl einak hmun, LCF biakinn kiang, (Champion Club) kiangih Chin rawl phunphun ngahnak rawl dawr pi cu Febuary 12, 2017 zinglam 4:00am hrawngah electric shock ruangah zianghman suah man loin a kangfai ih motor 4 a kang cih thu le mi pakhat hliam nasa zet a ngah thu theih a si.\nHimi dawr hi sunah rawl dawr ih hman a siih zanah Tuluk pawlin hlasak nomawknak ih an hmanmi, sun zan onmi dawr a si. “Kang mei a thawh dan cu zinghnam in electric wire an keumi a shock ih cutiih thok a si. Hmundang dang khal zinghnam in an rak țam țheu ih a lang theinak cu kan hmu țheu ruangah kan rak tuahțhat thei. Tuițum cu ceiling le luanglu karlak ih ta a si tikah zohman in kan hmu thei lo. Thil rimsia cu kan thei rero nan khuitawk in ti kan theifiang thei lo. Meikhu a rong suah cun a rak zaizan thluh zo ih zianghman tuah a theih nawn lo. Meithat pawl le an thleng thei loli lo. Cutin inn tlunta dot kah lo dingin kaihci thawn wire kan at cat ih a tlun cu a him. A tang dawr khaan cu zianghman suah man loin a ziamral thluh si ko” tiin dawr hngaktu Tedim mi Hau Pa cun Chinland Today thawn phone biakawknak ah a sim.\nDawr hngaktu (zan it cihtu) hi mi 8 an um ih cumi lakah mi pakhat hliam nazet tuarin zato a thlen thu khal theih a si. Hau Pa cun, “Dawr hngak, inn tlunta dot ih it mi 8 kan um ih mi 7 cu zianghman cang lo’n kan zan itnak thuamhnaw thawn kan luat. Kan rualpa kala pa cu a rak itthat zo ih a suak lohli thei lo. Sangka le pakhat lawng a um. Meisa lakin a ra suaknak ah a awm le a kut tipawl an kangih zato ah a thleng” tiin Chinland Today hnenah a sim bet.


UN Secretary – General Ban Ki-moon In Kawlram Thuneitu Pawl Hnen Ah Raldaihnak Dil - Chinland Today Media\nJanuary 22, 2013 11:58 pm·0 comments\nYANGON : Kawlram cozah cun, kan dungkar ah khan Kachin pawl thawi kahawknak cu tawp ding in thusuah an tuah nan, tuini tiangah cumi an kahawknak cun rehlam a pan thei caunglo ih, kahawknak a um ringring thotho. Cumi thuthawn pehpar in, UN ih General Secretary Ban Ki-moon cun, kawlram cozah thuneitu pawl hnen ah, Kachin ram raldaihnak ding a duhthu asim thei. Ban Ki-moon cun, “Khatlam le khatlam remdaihnak thaten tuah a tul thlang ngaingi ti cu fiangten a lang. Curuangah, UN khal in Kawlram sungih daihnak a um ding hi kan duh ngaingai asi.\nCozah le Kachin ralkap thuneitu pawl karlak ih lungrualnak cu kan hngak nasa” ti in asim. Culai ah, China ram ih ralkap hotu, Chinese Liberation People’s Army ih duputy chief of general staff Qi Jianguo le Pu Thein Sein khal kan dungzarh sungah Yangon ah tonawknak an neih thu theih asi.\nCutawk an tonawknak ah cun, tui Kachin thuthawn pehpar in China ram ih hmuhdan thusuhnak an neih tik ah, “China cozah cun mi ramsung thubuai ah a hrawlhaw lo ding. Asinan, ramri kiangkap ih buainak ah cun, kan ram thawn a pehpar theimi thil asi ah cun a tuldan ih zirin kan cangvai ding” tiin asim. Kawlram cozah in Kachin ralkap a kap nawnlo ding ti ih thusuah a tuah ih reilote ah Kachin ramthen ah kahawknak cu a thleng leh sal thotho asi. Free Ranger Burma (FRB) thuthang vek asi ah cun, Tlawngkai Nikhat tiang an kap aw rero ti asi. Curuangah, Pu Thein Sein ih thusuah mi hi zum a vatlak lo ve ti hi mipi thusuhmi tumbik asi thlang.\nKIO Pawl In Kahawklo Remdaihnak La Ve Thlang


Kansas tivapi ih tlak, Chin nauhak cu an hawl hmu thei hrih lo | Falam Online Media\nUS : Kansas khua ih um Rebecca Van Sui Par (kum 11) cu sungkhat unau thawn cawlh hahdam dingin Kansas tivapikap ah an leng ih, Rebecca Van Sui Par in an lek lai ih bawhlung tlak cu sar a tum lai fangah ti sung ah a tlak.\nAugust 22, zaanlam nazi 3 luan hrawngih thil thleng a siih a tlak veten mipahnih in an bawm tum nan ti tha a cak tuk ruangah run thei loin an um ih ti tha cak tuk cun an mah riangri a dir ve hai ruangah ngathlir pawl in an run suak cawp.\nMihlo Rebecca Van Sui Par cu Kansas palik le meithat mipum 10 in Lawng pathum thawn an hawl nan tlawngkai nikhat zaan tiang an hmu thei hrih lo.\nKansas palik ṭuanvo nei pakhat cun, “August 22 zaanlam nazi 3:30 hrawngah emergency call kan dong ih a thuhla kan theih veten hawl tim ka tuah cih. Mihlo tu` bawhlung sartumnak cu ti tha a cak zet hlei ah a sung lam tidai khal hmun dangdang ih a ṭhekawnak fang ciah a si. Curuangah hih hmun cu a ṭihnung zet” a ti.\nAmah cun, “Criminal Investigation Bureau in zingzoinak an nei rero lai ih a thuhla theitu nan um a si le Hotline number 816-474-8477 ah nan sim thei pei”a ti.\nRebecca Van Sui Par cu Thantlang peng, Hnaring khua mi Pu Bawi Tin le Pi Sui Ci tei` fanu a si. Mihlo an hmuh lohli theinak dingin le a sungte hrangah thlaza cam sak cio uh si.\n← Tidai bal in ruangah Minung 300 lenglo Zato inn An Thleng\nEurope ram Covid 19 in a nuai mi cu Myanmar ram Company pawl in an rak tuar ve →\nPawlkom Paisa Kyat Ting 40 An Thlau


Wuhan – Voksa soup sungih Palaap thi mi an hmu cu Siizung ah an tlaan thluh | Falam Online Media\nJuly 23, 2020 July 23, 2020 Ni Hnem Sung\t0 Comments covid - 19\nWuhan khua ih innsang pakhat cu voksa soup an ei mi sungah palaap thicia an hmu ruangah coronavirus nat check lohli dingin siizung lam ah an tlaan thluh.\nPalaap thicia cu dawr ihsin an lei mi voksa soup sungah an hmu mi a siih an hmuh veten thinphang in coronavirus nat test nak an nei lohli ih vanṭhat nakah an negative thluh tiah China local media in a tar lang.\n“Kan inn kiang dawr ah kan lei ih ka pa in malte a ei hnu ah vuur kuang ah kan ret lawk. Nithum hnu ah kan sungkua in kan ei tlang tumih ka vun sat cu soup sungah palaap fate ka hmu” tiah an hmuh tonmi thuhla cu innteekpa` fapa Mr Chen in Hubei Television hnen ah a sim.\nHubei Television thawn hmaton thusutnak an nei\nA nu khalin, “soup hmui nak dingih an rawi mi ah ka ruat lawk. Chopsticks thawn ka vun sawh cu a thla le a hna ka hmu, hmul khal a nei” a ti. Soup an lei nak dawr ah an va hmuh nan dawr neitu cun an lei sawng sinnak company a khih hmuh.\nNan, Company lam cun kan tuahnak ah a lut mi cu si thei lo. Palaap cu zaan ah an suakvak ih soup cu sun ah kan tuah an rak ti ih an lei hnu ih lut mi siding an zum thu khal an rak sim.\nCovid 19 boruak lai a si thawn ṭihnung tham a si ruangah palik khalin zingzoinak an nei. Asinan company lam in le an el, palaap le soup dawng an ong, nithum hnu ih hmu mi a si ruangah zingzoi ngaihnak a um lo.\nCoronavirus cu palaap ihsin minung ih suan mi ti a si ruangah an innsungsang zaten Covid 19 natnak an check nan an negative ṭheh a si.\n← VAR Tiva Ah Mihlo An Hawl\nMisual in nauhak kum 4 mi an Fir tum, a NU in runsuak + VIDEO →


Leitlunpi hrang tuksumza Russia cangvaihnak - Falam Online Media\nLeitlunpi hrang tuksumza Russia cangvaihnak\nEurope mualpi hrang lawng si lo, leitlunhuap pursumtuahnak tlaksiater theitu cangvaihnak cu Russia ralkap in tu ni March 4 ah an tuah.\nUkraine ih um Europe mualpi nuclear power plant tumbik (Zaporizhzhia nuclear power plant)cu Tank thawn an kap ih kaangmei a suak.\n“Russia ralkap pawl in thil hmutlang theimi Tank hmangin Zaporizhzhia nuclear power plant an kap. Ziangvek siatralnak a suak thei ti thei cingin an kap hrim. Himi kap dingin timlamnak an nei cia. Nan, hnaṭuan pawl in mei an phal man ih atomic power station an ti him” tiah Ukraine president Zelenskyy in a ti.\nRapthlakza Russia ralkap cangvaihnak ruangah leitlun mifim pawl an lau thluh ih Ukraine president le US President Joe Biden khal direct in phone an biakaw phah. US Department of Energy khalin nuclear incident response team an rak ti nung man tiah Joe Biden in a ti.\nUkraine President Volodymyr Zelenskyy cun “leitlun san thuanthu ah Russia baakloin atomic power plant reactors a kaptu ram an um hrih lo. Mihring ruahnak thawn suangtuah theihlomi Nuclear siatralnak a thleng hlan ah Russia ralkap pawl ti cawl dingin European hruaitu pawl nan ṭhangharh a ṭul thlang. Nuclear siatralnak a suak cun mizate hrangih ni netabik a si. Europe tlaksiat ni a si” tiah a rel ih “atufang ah Europe hruaitu pawl ih hmanhmawh thuthluk cangvaihnak lawngin Russia ralkap a kham thei. Nuclear siatralnak thawn Europe rampi a siat hlan ah zamrangten kham uh si” a ti.\nRussia ralkap cun Zaporizhzhia Nuclear reactor pakhat um nak kiang an kap ngah ih kaang mei a suak. Nan, cumi cu tuhlan ihsin an rak rem reromi a si ruangah hnaṭuanter hrih loin an ret ṭha mi a si. Nan, a sung ah “nuclear Fuel” a um ti`n Nuclear plant spokesman Andriy Tuz in Ukraine media hnen ah a sim ih “mei kan phal thei saal” a ti.\nNuclear thawn pehpar mi cuih hmun ih ceet pawl cu atu ah an thi ter lawk ih, tu dinhmun tiang cu mipi hrang phan ding zianghman a um hrih lo tiah satellite lam ihsin siseh, a hmun naivai ih zohhliahtu mithiam pawl in an rel.\nAsinan, Russia ralkap pawl cu dung kir cuang loin Ukraine ram ah an um lai ruangah ramsung dinhmum cu ziangvekin, ziangtikah a danglam ding timi cu zo hman in an rel thei lo a si.\n← FTIMT in Dokṭhek Khua vehvai\nZarh khat sungah Voi 3 rori Thih/Thah luat fangfang Ukraine President Volodymyr Zelensky →


Rukru An Pung – Meifar\nRukru An Pung\nJanuary 12, 2022 admin Myanmar 0\nKalaymyo, Lansung, Myoma bazar dunglam lamzin kap ah ritheihsii tham an tam thu kiangkap um mipi pawlin an rel. Ralhrang in thuneihnak an lak hnu ihsin hitawk kiangkap ah ritheihsii tham an tam deuhdeuh.\nAhlan ahcun khuate lamah an tham ṭheu nan tulai hi Kalaymyo ramsung ah an ra lut ciamco an ti. Ralhrang in thuneihnak an lak hlanah bing var hi penicillin burkhat ah Kyats 30,000 in an zuar, tu’ahcun burkhat ah 50,000 in an zuar.\nTualsung mi pakhat in, “Ritheihsii tham pawl cu mino deuh hlir an si. Kum 20 ihsin 30 karlak hrawng an si ding. Ritheihsii tham an tamtuk ruangah bike hlo khal a tam deuhdeuh, biakinn sung ta thilri bungrua khal an ru” a ti.\nA Hnaṭuannak Ihsin A Cawl Ih Uico Vekin Aum, A Hnaṭuan Lai Aiin Sumpai A Hailut Tam Sawn


Hamas Pawlih Ralthuam Tuahnak Hmun A Puak (SBT Thuthang) - Chinland Today Media\nJanuary 13, 2010 11:41 am·2 comments\nChina in Missile A Kapsuak\nChina in ralthuam thar a tuahsuak mi , Missile kahthlak thei nakcu hlawhtling zetih a kahsuak theithu a puang, Xinhua News Agency in a tarlang nakah China in ralthuam thar a tuahsuak mihi a mai ram kilhim nakding lawngah a siih, zawi ramlam hawizawng hmanin a kapsuaklo tiah a tarlang.\nKandung zarhah khan US in China ram inn hnen Taiwan hnenah Missile kahthlak theinak ralthuam 330 PAC- 3 Patiot an timi dollar Billion 3 man a zuarding thu a rak puang zoih, Cu ruangah tuittum ih China in Missile kahthlak theinak ralthuan a test naksan hi US in Taiwan hnenih Missile kahthlak theinak ralthuam a zuar tummi duhlo nak langter nak leh US leh Taiwan ih thil timi hrinhro nak a si ding tiah zum a si.\nHamas Pawlih Ralthuam Tuahnak Hmun A Puak\nBBC in a sim nakah mizanah Gaza Strip ih Palestinian tapung Hamas pawlih ralthuam Bomb tuahnak hmuncu a puakih Hamas Tapung ralkap 1 a thi ih, midang 3 in hriamhma an tuar tiah a sim. Hamas Tapung pawlcun himi an ralthuam Bomb tuahnak hmun tipuak tu ah Isreal Defence Force pawl an puh.\nMizan thotho ah Isreal ralkap pawlin Hamas tapung pawlcu an raldo nak Vanzam in an kapih Hamas Tapung ralkap 3 an thi. Tulai hrawnghi Isreal leh Hamas pawl an buaideuh ringringih, tui kandung colhni, tih nisun khalah Isreal ralkap pawlin Gaza leh Isreal rit awknak hmun pawimawh cu Rocket in an kapih Hamas pawl 3 an thi. Himi ih tlunah Negav khaw thlanglamih Isreal ralkap pawlin Rocket an kah ruangah Palestinian mi pawlih umnak Inn leh Ceetzung tampi a siat.\nHiti vekih an buainak hi Hamas pawlcun Isreal ralkap pawlih thilti diklo mi a si tiah an puh ih, Asinan Isreal Cozah cun Hamas pawlih puh nakcu thuphan thu leh thu diklo a si tiah an simve, Hamas pawlin Isreal pawlih umnak hmunah Rocket voi ziangmawzat an kaplut ih cu ruangah Isreal in a let ve a si tiah Isreal Cozah thu neitu pawlcun an sim.\nIsreal Defence Minister, Ehud Barak cun Hamas pawlin Isreal an kap ringring ih an thil timi pawl leh an umdan an bansanlo a si ah cun Isreal in kut dungsih in a zoh ringring theilo dingih an duh hnakih na in Isreal cun a let ding a si a ti.\nNorth Korea in South Korea Thawi Biakawk A Duh\nKCNA News Agency in a sim nakah North Korea leh South Korea an do awknak kum 1953 ih a cem hnu ah rualrem awknak thutiam hnget an nei cuanglo ih, rualrem awknak um dingih ram pahnih aiawhtu biakawk nak khal a um cuanglo ruangah ram pahnih hi tutiang remaw lo leh hngirhngo aw in an um ringringih, Cu ruangah North Korea cun rualrem awknak hawlih South Korea thawi biakawk nak neih a duh a si tiah a tarlang.\nAsinan North Korea hin South Korea thawi ram pahnih rualrem awknak hawlih biakawk nak neiding cun a Nuclear ralthuam thuhla ruangih ram dangdang in hremnak an pekmi pawl an hlih thluh hmaisat a ttul ding tiah North Korea cun a sim.\nNorth Korea ram Cozah duhdan hi US cun a pawmlo thu a puang ciih, North Korea in a Nuclear ralthuam tuahnak hmun a khar hmaisat lo a si ah cun hremnak pek mihi hlihsal maimai theih a silo ih, hremnak hi pekbet vivo a si ding tian US cun a ti.\nSouth Korea khalin rualrem awknak hawlih biakawk nakneih a duh a si ahcun North Korea hin a Nuclear ralthuam tuahnak hmun a khar hmaisat a ttul a si a ti. South Korea Defence Minister, Kim Tae- Yong cun North Korea in South Korea thawi biakawk nak neih a duh a si ah cun South Korea ih duhdan a ngai pawimawh hmaisat a ttul a si a ti.\nChina le Google pawl hal aw ding.\nChina ram ah google hmangnawnlo ding.\nsalai Van Ro Tiam says:\non January 17, 2010 at 9:48 am\namerican in Israel hi thu ngai thlak in bawm lawlaw seh la


Korea ta cah mi Covid 19 Test Kit ṭha cii Thaizing in hmang thok thlang ding | Falam Online Media\nKorea ta cah mi Covid 19 Test Kit ṭha cii Thaizing in hmang thok thlang ding\nKorea ram ta Covid 19 nei le neilo zoh nak Test Kit Ting 2 cah mi cu Myanmar ram ah a thleng thluh zo ih September 29, thaizing in hmanthok a si thlang ding ti`n rampi thuron Daw Aung San Suu Kyi in online ah a sim.\nTest Kit hin Covid 19 nei le neilo minute 15 sung ah a lang ter thei ih WHO in a ṭha tiih nam hnget zo mi hmanrua a si.\nTest kit cu Ting 2 lawng a si hrih tik ah rampi huap zawng cun kan co ṭheh lo dingih Covid 19 nat phungpha vekih nuamsamlo rinhleh um deuh test nak, Covid 19 mina thawn hnuaihnihawknak neitu le nat karhzai bik nak hmun pawl ah hman a si ding.\nHih thu thawn pehpar in rampi Covid 19 dokhamnak zung ṭuanvonei Dr. Khin Khin Kyi cun, “Antigen Test Kit hin Covid 19 nat nei mi cu zaṭek 80 tiang a hmu thei. Nat nei lo mi khal zaṭek 97 in 99% tiang dik in a lang ter thei. WHO ih certified zo mi a siih mina kiang ah olsamten test theih a si. Nan, a test tu cu PPE famkim in a thuamaw ṭul ih Test Kit ah minute 15 in 30 karlak sung ah test result a lang ding” ti`n Duwun media hnen ah a sim.\nAntigen Test kit cu Myanmar cozah in Korea ram ta a lei mi si ih Korea cozah lam khal in kan ram hrang ah Test kit $500k man a hlu. Cupawl cu abik in Rakhine ramkulh le nat karhzai cuang nak Myone siizung pawl ah hman a si ding ti`n rampi thuron Daw Aung San Suu Kyi in September 26 zaan ah a sim.\nMyanmar ram Harhdamnak le Lehpannak zung in 2020 september 28, zaan nazi 8:00 ih thu a than mi ah ramsung mina 11631 an um zo ti a si ih, a tu, Test Kit thleng thar mi kan hmang thok cun nat nei tu khal an hmu thei lohli ding ih hmun hran ah an tuamhlawm thei lohli ding ruangah kan rampi a dam vivo ding ti`n beisei ngam a um deuh thlang a si.\n← Dr. Pu Run Bik ih Falam Ṭhansozia ngan mi ah CM Pu Lian Luai hmuihmel a lang\nHakha ih Crusade tuah tu Evan le Inteekpa Thawng Tlak →\nBomb puahtu tiih puh tuar PDF Mino 2 cu Rapthlak zetin Soisa Tuar


Arsi Kilkhawitu - Chinland Today Media\nDecember 26, 2009 7:59 pm·0 comments\nVan khi hei zoh hnik uh! Nan hmuhmi arsi hmuahhmuah khi zo si a tuah? – Isaiah 40:26\n– Micah 6-7\n– Thuphuan 13\nKhuapi sungih electric meivang phunkim suahsan tahrat in electric um lonak khuate sung na thleng asile zaan dai ah “Van khi hun zoh hnik uh” (Isaiah 40:26). Van le leiri khatlam khatlam in a tleuzetmi arsi bu pawl na hmu ding. Cuih arsi burpi umnak van tlolakpi sungah milai pawl khal kan um ve a si.\nNa mit a ttha asile arsi 5,000 hrawng na hmu thei ding, tiah arsi zoh thiam Simon Driver in a ti. Asinan na mit ih hmuh thei lomi arsi tampi an um bet lai. 1955 kum ah Hubble Deep Field Study timi vantlunlam zirzoitu pawlkom in an hmuh suakmi cu: arsi bur burkhat ah arsi billion tampi an um ih cubangtuk arsi bur hi billion tampi in an um, ti a si. Van tlolakpi khi vun tah thei bang sisehla, van ih arsi um zat hi an ruahnak ahcun leilung ih ummi vunnel zat ih a let hra in an tam ding ti a si.\nAsinan Pathian in hizat arsi pawl hi zaantin pakhat hman a hloter lo. “Hih arsi pawl a kiltu cun ziangzat an si ti a thei. A huham cu a nasa ngaingai” (Isai 40: 26).\nZiangah so minung pawl in, “Bawipa in kan harsatnak in theihsak lo,” an ti (c. 27). A si, Pathian thiltuah billion tampi hih leilung parah an um, asinan pakhat hman a hngilh dah lo. “Bawipa in amah ih taa a simi a thei” (2Tim. 2:19). Siar cawk lo arsi pawl cu zaantin a suah thei a si ahcun nangmah khal a tleunak ah a lo hruai thei. A huham cu a nasa ngaingai ruangah a tuah thei. Thihnak in a tho saal, a cahnak a huham cu in hmuh zo.\nTuzaan teh van ah arsi an um maw? Lungawi aw! Pathian in a lo kilkhawi a si.\nVansang a tuahtu Pathian,\nTipi thuanthum thukzet tuahtu;\nVan ah arsi anmah hmun cio ah a rettu cu,\nIn kilkhawitu Pathian a si.\nPathian ih huham thawn a sersiammi kan hmuh tikah\nA duhdawtnak huham cu kan thei.\nThlangamnak Atak ih Nunpi


“Thihnak Lo Cun In Ṭhen Hlah Seh”, Uico Le A Pu An Thi Tlang – Meifar\nJanuary 15, 2022 admin Leitlun 0\nUS, Burnsville khawpi ih um pacang Daniel Hove cu ralkap pension a si ih Gunner timi uico a vulh. A uico thawn an umtlang ringring ih an duhdawt aw zet, Daniel cu cancer nat in a damlo ih ihkhun parah a it. A uico in a pu cu a tlansan thei lo ruangah a kiangah a it ve ringring.\nDaniel in cancer nat cu kum 9 sung a sual ih ṭhalam a pan thei lo, a bese deuhdeuh. A uico khal arak upa ve vivo ih a harhdamnak a ṭha nawn lo, a ke a thling thluh ih amahten a vak thitha thei nawn lo. Ramsa sibawi hnenah an va fehpi ih sibawi in, “A natnak hi tuamhlawm dam a theih nawn lo. Hahdamten itter uh” arak ti.\nCutin a pu kiangah an itter hnuah uico cu a thi, uico a thih hnu nazi pakhat le hrek ah Daniel Hove khal a uico dung thlun in a thi. Daniel ih fanu in, “Ka pa le a uico cu rualpa ṭhabik an si. Ziangtik lai caan khalah an umtlang ringring. An vaksuak tlang ringring, a caan len an ti thiamaw lo.\nKa pa le Gunner in mual in liamsan cu poi kan ti tuk nan pakhat le pakhat fehsan aw loin an fehtlang ruangah kan tuardan khal a ziaum deuh. Nikhat sungah an thitlang mi hi laksawng pakhat vek a si, tuarna tu ding an um lo” a ti.\nRalhrang Pawlin Ting 30 Laksawng An Pe


Ruahsannak Umlomi A Hlohtertu Ruahsannak - Chinland Today Media\nRuahsannak Umlomi A Hlohtertu Ruahsannak\nDecember 26, 2009 8:40 pm·0 comments\nA Hlohtertu Ruahsannak\nKei ih hrang ahcun ka bawipa Jesuh Khrih thinglamtah siar lo uar ding dang zianghman ka nei lo. Ziangahtile Khrih thinglamtah ruangah leilung hi ka hrangah khenbet a si zo ih kei khal leilung hrangah khenbet ka si ve. – Galati 6:14\n– Haggai 1-2\n– Thuphuan 17\nPathian zum lotu Communist pawl in leitlun an rak nehzet lai ah “Pathian a um lo” an ti ih, Pathian a um ti ih a zumtu pawl cu hmailam hrangih bum awknak men a si, ti’n an au ih an rak hringhro ciamco. Cumi sanlai ih Soviet Communist ram uktu cu Leonid Brezhnev a si. Anih hi Pathian um lo titu Marxist pumhlum ih zumtu le nasatak ih dinpitu a si. A thi ih a ruak vuinak ah US ih hotu sang George H .W Bush tla Amreican rampi ai-awh in a rak feh ve.\nBush in cuih ruak vuinak ih a hmuhtonmi thu pawl a sim saalnak ah, mithi ruak kuang an khar ih an khenbet hlante ah Brezhnev ih nupi cun a pasal ih ruak cu a zoh rero. Ralkap pawl in thingkuang sin an khuh hlante ah a nupi cun an pa ih awm tlunte ah Thinglamtah (Cross) pianhmang a kut in zuk a hun suai. Ziangtluk thu maksak le mangbangza so a si! A pasal in a rak zum duh lomi thu hi thudik sawn a si ding ti ruahsannak a nei.\nHih leitlun kan nunnak, kan san a cem hnu khal ah ruahsannak kan neih theimi hi Pathian zaangfahnak ruangah a si. Kan sualnak ruangah Jesuh Khrih in kan hrangah thinglamtah ah thihnak a tuar. Amah thawn kumkhua nunnak kan ngah theinak dingah thihnak neh in a tho saal. Kan tuah dingmi cu Thinglamtah ih thuthangttha zumnak ih cosaan ding hi a si. Cumi cu na zum maw? Tirhthlah Paul thawn, “A nungmi Pathian kan zum. Leitlun mi hmuahhmuah runtu a si. Ahleice in a zumtu pawl hrangah a si a ti (1Tim.4:10)” ti’n phung ve uhsi!\nCross cu kumkhua hranhgah ka ruahsannak,\nKeimah te cu tlinnak zianghman ka nei lo;\nKhrih ih thii thletmi lawng ka rinsan,\nKa ruahsanmi cu Jesuh lawng ah a um.\nCalvary Cross cu kumkhua nunnak hrang lilawn umsun a si.\nThutak Asilole A Palh?\nMi Ralttha Taktak


Tlawng Sayama Pathum Cu Uniform An Hruh Lo Ruangah Ralkap Pawlin An Hrem – Meifar\nNovember 5, 2021 admin Myanmar 0\nAyeyarwady, Bogale khua ih tlawng sayama pathum cu tlawng uniform a hring le a var an hruh lo ruangah ralkap pawlin sakhan ah an ko ih nun an sim, an beng. Tlawng sayama pathum cu Putinsu School ih sayama ṭuan lai an si.\nNovember 1, 2021 ah sayama pathum cu nauhak pawl ca zirh dingin tlawnginn lamah an va feh. Uniform an hruh lo ruangah ralkap pawlin thu an sut ih Staff Card khal an keng lo ti an thei ih ralkap sakhan ah an hruai. Nun an sim hnuah tlawng an kaiter.\nTualsung mi pakhat in “Sayama pathum cu tlawnginn ah an va feh. CDM tuah lo an si ruangah kiangkap mipi pawlin an relsia ding ti an phang ruangah uniform an hruh ngam lo. Ralkap pawlin sayama uniform an hruh lo ruangah le ID card an keng lo ruangah nun an sim ih tlawnginn ah an fehter” a ti.\nTualsung mi CDM tuah saya in, “Ralkap pawl hi cathiam lo, zianghman thei lo an si ruangah saya/sayama pawl ih hlutnak khal an theithiam lo. Sayama pawl an beng ti cu an luan tuk. A tuartu pawl khal an phutawk a si” a ti.\nIndonesia Milar Hminthang Le A Pasal Cu Motor Accident In An Thi, An Thih Hlante Ah >>>


Zukneng 106 tlangleng in pah that | VCTH\nHome » Thuthang » Leitlun Thuthang » Zukneng 106 tlangleng in pah that\nNorway ram ah ni thum sungah (November 23-25 tiangah) tlangleng ih pahnak ruangah zukneng 106 an thi tiah theih a si.\nHramlak zukneng kilkhawitu Torstein Appfjell in, “Kan dung zarhte sun, November 25, nikhat sungah tlangleng pahnak inzukneng 65 an thi. Tlawngkai ni 4 in zarhte ni tiangah tlangleng pahnak in zukneng 106 an thi zo,” tiah a ti.\nKum khat sungah tlangleng ih pahnak ruangah zukneng 250 tluk an thi. Tu hrawng tlangleng in zukneng pahnak a tam ruangah zukneng tamnak hmun pawl ahcun tlawngleng nuamte deuh in an mawng tiah theih a si.


Bomb An Test-nak PDF Pakhat A Thi, A Nupi Cu CDM Tuah Tlawng Sayama A Si – Meifar\nMipi humhimtu pawlin ralthuam an nei ṭha lo ruangah nunnak liam an tam zet zo. Ayeyarwady peng, Kyangin ramsung ih um PDF ralkap Htet Wai Yan Lin cu April 11 simlam nazi 7:00 hrawngah tuahcop bomb an test ih a puaksual ruangah a nunnak a liam.\nKum 25 mi Ko Htet Wai Yan Lin cu ralhrang in thuneihnak an lak pekte ah nasa zetin lamzawhnak ah a cangvai, ralhrang pawlin kaih an tum ruangah a tlan ih tualsung PDF ah a lut.\nAyeyarwady-PDF ṭuanvo neitu in, “Mizan ah bomb an test-nak cansualnak a tong ih a nunnak a liam. Dothlennak ah huaisen zet ih thudik dinpitu a si ih cawimawi upatnak kan hlan” a ti. Htet Wai Yan Lin cu PDF a lut hnuah ralhrang pawl donak ah a tel rero zo, a nupi cu CDM tuah tlawng sayama a si.\nPDF ṭuanvo neitu in, “Ko Htet Wai Yan Lin cu zalennak sualtu a si vekin a nupi khal CDM tuah tlawng sayama a si, fanu kum 3 mi an nei. A nupi in CDM a tuah ruangah sumpai laklutnak an nei nawn lo, curuangah a nupi cu sumpai hawl dingin Singapore ram ah a feh.\nA fanu cu a tanta, Singapore ram ah a nupi hna a ṭuan rero laiah mual a liamsan, a tantami a innsang pawl thawn kan riah a sia tuk” a ti. Ko Htet Wai Yan Lin ih ruang cu tuisun April 12, 2022 sun nazi 12:30 ah ramlak hmun pakhat ah an vuiliam


Dear, Bualpi ……… | Falam Online Media\nBualpi khua cu Falam peng, Nimzawl ram ih ummi a si. Ahlan ah Zahau pa a rak um dah na`n a thi maw, a vaai ti khal kan thei lo tiah Nimzawl khuabawi Pu Hrang Hlei in a sim ih cui` hmun cu Zahau Tlaang tiah kan ti tata a ti. Cutawk ah Zawlpi pawl an um a si.\nCui` hnu ah 1975 ihsin 2003 tiang Pu Khaw Lian Tai, Pu Ral Sai Lo ih nau in khua a to saal. 2002 in 2008 tiang Pu Thang Hrim (Bualzawl, Falam peng) cun Cang-ai va khua in a hung ceer ih a um leh, ih atu ah a nupi a um lai an ti.\nCuih hmun cu Falam peng thingram zung in Cicai khua ah zungṭhen tuah in an rak kil dah. Asinan atu ahcun Siyin thingram zung in an kil ti a si. Cuih ram lawng cu Falam peng Council uk san ah leithuan ih faang cing dingin Zi-chaung tiva laak sak dingin cozah hnen ah an rak dil dah. Cutik ah Rev S Hre Kio ih nau, Pu Ṭha Bik in set-hmuh lay-yar zungih ṭuanvo a laak lai caan a si.\nBohmu Zaw Oo Han in Bualpi hmun ih acres 500 cu a run dil ih a kau tuk aw ti`n acres 400 a khirh saal ih Pu Ro Khum, Pu Van Lal Hual, Pu Dia Dia, Pu Hniar Tin Mang le Pu Thang Dum pawl khal in an dil cio ti a si.\nCuih hmun ah khua to dingin minister Pu Mang Hen Dal in onnak a tuah hnu ah inn 811 cu Sep 1, 2016 ah JCB pali thawn zinglam nazi 6 ihsin zaanlam nazi 1 tiang an rawt fai. Hitler in Poland ram a vun luh hnawh a bang titu tla an um. Palik 300 in an kulh ih zohman an lut thei lo ti`n kan thei.\nHimi ruangah Pu Hau Za Nang, Pu Lal Bia, Pu Dar Luai, Pu Lian Cung, Pu Van Bawi Uk le Pu Hnair Za Lal tepawl cu thawng an thlaak phah a si. Cumi hmun cu, atu ahcun mah le tidan kongzawng in caan ṭha la in duhduh an tuah ih Nimzawl khua, Falam cozah uktu lam in teh theihpinak an nei maw ti cu mipi in theih an duh cio ka zum.\nCozah thar ah teh ziangti`n an ruat ding ti khal thlir le tawlrelpi dingin mipi in ruah cia a ṭul. Tui` kan cozah ih kutneh langnak a siih netalam ah nisuahnak lam ihsin vuankyi teh kan co ve leh pei maw thei hlah. Bualpi ah khua to suak ta sehla Falam hin Amyotha hluttaw pakhat kan ngah bet ding zum a um.\nLaimi phunzakim telmi Bualpi inn neitu pawl “hnemnak” ah Cung Pathian in nan bulpak le innsang cio hnen ah thluasuah pe in, lo hnem cio hai hram seh tiah a Ni cam thlennak September 1 ah thlaza cam in kan lo tuarpinak ka hun ngan a si.\nPu Khup Hlei Thang\nvia CH daily news\n← US : South Dakota ah feet 7 sau Dinosaur Luruh an hmu\nJoe Biden dunglam ah Hri kaitu Phenthlaam a um – President Donald Trump →


Chinlung Nunphung Puai ih Thulu le Agenda An Thleng - Chinland Today Media\nChinlung Nunphung Puai ih Thulu le Agenda An Thleng\nNovember 9, 2014 4:36 am·0 comments\nRam thum kom Chin tlawngta pawl tonkhawmawk ding Chinlung Nunphung Puai ih thulu le agenda pawl November ni 7 ih an tuahmi meeting ah an thlengthu theih a si.\nMani ih Chin ramkulh Hakha khualipi ih an tuahmi Chinlung tlawngta pawl hotu tonkhawmnak ah ram thumkom tlawngta hotu mipum 500 tha an suak thei i cutawkah ChinLung Nunphung Puai timi cu Chinlung Tlawngta pawl Lairelnak le Nunphung Puai tin a hmin an thleng. Hi ni a hlankhan lairelnak a tlunlam bang ih thuthluknak an tuahmi a si.\n“Nunphung phuai timen cun NGO pawl an lunglut lo. Cunah proposal tuah tikah a har deuh. Curuangah Laireltlangnak timi kan betsal. A umcia mi thulu khal ah Lairel tlangnak cu a um thotho ding. A thulu lawngah Lairel tlangnak timi a lang lo men” tiah cangsuak committee sungtel pakhat a si mi Salai Van Thawng Thang in The Messenger Media ah a sim.\nTui’ kum November thla thok ah tuah ding ih an hisap mi Chinlung Nunphung Puaipi cu sumpai lam remcan lonak ruangah hmaikum 2015 April thla ni 8-10 ih tuah ding in a ni an thawnsal.\n“Nunphung hmuhawknak pakhat lawng si lo in hmailam caan Chin tlawngta pawl ziangtin ke kan kar ding, cun Kawl ram pumpuluk Chin tlawngta bu din thei ding khal kan rel tum” tiah cangsuak committee hotu Salai Ngun Lian Sang in The Messenger Media ah a sim.\nCui’ an relkhawm dingmi hi thulu 4 ah an then: cu pawl cu Federal le Chin, Kawl ram tlawngta cangvaihnak ih Chin tlawngta pawl thuhla, Fimzirnak fehphung ih titheinak le Chin ramkulh ih fimzirnak, Milai covo le tlawngta covo pawl an si ding thu theih a si.\nRef: The Messenger Media(Nov. 8,2014)\nChin ramkulh ni-ca saya/ma lakmi minung(30) lenglo an feh lo, himi hmunlawng hrangah hna an ko sal ding


UFO in, in dawi ciam co cu Ninga sung ka khur – Miley Cyrus | Falam Online Media\nOctober 21, 2020 October 21, 2020 Ni Hnem Sung\t0 Comments\nUFO zam lai video lar mi thu ah US ralkap zungpi Pentagon in tu kum thok lam ah simfiahnak an nei ih, mi ṭhenkhat ruat vekin a lem a si lo thu, ralkap vanzam thawn an dawi nan an man thei lo thu tvk cu official in phuangnak an nei.\nPentagon in simfiahnak a nei hnu thla khat luan hrawng ah hlasakthiam Miley Cyrus in UFO in, in dawi a ti.\nAire rawng ih a tleu zukzo mi UFO thuhla cu tu thla hrang suah ding mi “Interview” megazine hrang ah Rick Owens thawn hmaton thusutnak an nei nakah Miley Cyrus in a sim mi a si.\nHmaton thusutnak an nei lai ah Area 51 thuhla an relsuak ih thusuttu Rick Owens cun “Alien hi um ding ka zum ciah lo. Nan, ramri um ve lo mi kan universe ah kan mah lawng minung kan um ti`h ruat ding cun a at thlak tuk lala fawn si” a ti`h Miley cun “Ka ruah dan vek ciah si.”\n“Ka rualpi thawn San Bernardino kan feh lai ah UFO bang deuh mi in, in dawi ciamco. Ka hmu rori ti cu ka sim ngam. Nan, siichauh ka fawp mi effect khal si thei tin ka ruat.”\n“Asinan aire rong tleu zukzo a zam mi cu ka hmu rori. Ka rualpi khal in an hmu. Motor 4-5 hrawng khal an cawl ih an zoh ta. Curuangah UFO a si ciang ko” ti`n Miley Cyrus cun Rick Owens hnen ah a sim ih “ka ṭih tuk taakah ni 5 sunglai ka khur. Ka ruahnak in a suak thei lo ih van lam khal ka zoh ngam lo lawk. An ra kir sal pang ding ka phang” a ti.\nMiley Cyrus cun “In tuahmawh pang ding tivek cu ka phang hran lo. Nan, UFO totu thawn kan mit a tawngaw cu ka hnin durdo thei. Ka hmu dah mi a si lo tikah ṭihphang in ziang khal ka ruat thei lo. Curuangah na sim vekin ramri neilomi universe sung ih kan mah lawng a nung mi kan um ti`h ruat cu a at thlak tuk rori” a ti.\n← Myanmar ram Lemcangthiam U Kyaw Thu in Covid 19 nat nei\nZathlir khua ah Kyat ting 300 lai cemliam in Library tuah suak →


Ralkap In Bomb An Kam Ih An Nupi Pawlin An Pal Puak – Meifar\nRalkap In Bomb An Kam Ih An Nupi Pawlin An Pal Puak\nOctober 18, 2021 admin Myanmar 0\nKachin State, Waingmaw khua ih umhmun khuar 58th Infantry Battalion ralkap pawlin bomb an kam ih an bomb kammi cu an nupi pawlin an rak pal puak ruangah mi 3 an thi ih 2 in hliamhma nazet an tuar.\nWaingmaw sakhan ih um ralkap pawl hi doawk an thiam tuk ruangah tlunlam an pule pawlin cawimawinak capi an rak pe zo. Sakhan ahhin ralkap innsang pawl an umkhawm, an ralring zet ih an rinlo laitakah an ral pawlin an ra do ding ti an phang ruangah an umnak kiangkap hrawngah bomb an kamcia thepthep.\nAn nupi pawl khalin an bom kammi thuhla cu an thei ko nan October 17 ah an palsual pang ih thihnak a thleng. Tualsung mi pakhat in “An sakhan kiangih hanghnah hangrah cinnak hmuan sungah an va feh ih an pasal pawl ih kammi bomb cu an palsual ruangah a hmun ah pathum an thi. Pahnih cu hliamhma nazet an tuar ih ralkap siizung ah an tlanpi” a ti.\nWaingmaw ralkap sakhan ih um pawl hi an sual zet ih an duh tiktikah meithal an kap ṭheu ruangah khuasung mi khal an kap that zo. Curuangah khuasung mipi pawl cu kiangkap khua ah an va tlanlut ih an tlung ngam hrih lo.\nMiss Thuzar Wint Lwin In Thantlang Raltlan Pawl Hrangah Ks.500,000 A Hlu\nRalkap In Awlaiten Ramdang Feh An Siang Nawn Lo, Airport Ihsin An Kirter Mi Khal An Tamtuk Zo


Delhi in Meithal hmangin Thlisia A Do Thok | Falam Online Media\nJuly 17, 2020 July 17, 2020 admin\t0 Comments Theihkaunak, Thuthang danglam\nLeitlun ram borhbah, thli thianglo, minung hriselnak hrang ih ṭihnungbik ram pawl lakih telve India cun thlisia semfainak meithal (anti-smog gun) a hmang thok.\nKhawtlaang mipi hriselnak ngaihtuah in New Delhi Municipal Council in a tawlrel mi a siih, meithal cu Delhi khawlaifang, Connaught Place, Central Park ah July 13 ni ah an bun thokmi a si.\nAn tumtah vekin hna a ṭuan thei ngai maw ngailo, zoh lawk dingin an bun mi a siih New Delhi Municipal Council Chairman Dharmendra cun “khawtlaang harhdam hrisel ding duhsan ih kan tawlrel mi a si. Kan zum vekin hna a ṭuan thei ngaingai maw timi zoh lawk dingin kan bun mi a si. A ṭangkaai ngaingai a si le hmun dang khal ah kan bun bet ding” tiin a sim.\nMeithal cu Rs 13 lakh (2,37,28,698.27 Myanmar Kyat) hrawng cem in an tuah mi a siih 27,000 – 37,000 square metres (sqm) tiat hrawng kau in hna a ṭuan thei.\nNDMC chairman Dharmendra cun “boruak ih thlisia pawl tifainak hrangih tuah mi a si. Meithal in tidai (atomised water) a kap suak ding. Sii thawn cawkrawi mi tidai cu ṭekdarhṭheh dingin high-speed fan in a seem ding. Cuih tidai pawl cun thli lakih hmuhthamlo hnawmbal pawl a zuuk thluh ding” tiin meithal ih hnaṭuan danding a tawi zawngin a sim.\nMeithal ih suak mi tidai cun minung hrang ih ṭihnung mi thlisia level PM 10 ihsin PM 2.5 hrawng ah a ṭumter an beisei. An tumtah vekin hna a ṭuan theingai a si le Delhi khawsung hmun dang pawl khalah bun bet an tum.\n2018 kum ih an hman mi tidai kapnak\n“Kan tumtah vekih hna a ṭuan theingai a si le India Gate, Rajpath, Metro tlangleng colhnak le thlisia tamcuangnak hmun pawl ah kan bun bet ding” tiin Delhi Municipal Council Chairman Dharmendra cun a simbet.\nKum 2018 khal ah India cozahpi in Delhi khawsung ih thlisia tambiknak Anand Vihar veng ah tidai kapnak meithal a rak hmang dah. Asinan tidai pangai in kapmi a si ruangah ṭhathnemnak a suahpi tuklo. Nan, tuih suak thar meithal cu a hlan ih an hman mi meithal hnakin a ṭangkai ding an zum sawn a si.\n← Brazil ram ih Zuk bang nawn an hmu mi cun Online ah thu elawknak a suakter\nU S – Mipi hawl dingin $1 million man Sui, Ngun le Lungmankhung an phum thup →


SUL CANCER HRAMTHOKNAK A SI THEU (nunau siar dingah) – Times Of Chinland\nSUL CANCER HRAMTHOKNAK A SI THEU (nunau siar dingah)\nSul Cancer hi tihnung ngaingai mi a si.Cuiruangah a thokte ihsin ralrin thiam a tha.A ra cang mi thil a thokte ih kan theih ahcun tuamhlawmawk a theih ding.Daithlang men ih um lo a tha.A hnuailam vekih na umpang le Sibawi hnenah hmuh aw lohli aw.\n1. PUM PHAW IH THLI TAM\nHivekih na um le na ral ei a thaw lo ding.Malte na ei men in pumpuar in na thei aw ding.Thau ruangah si silo in na hrukkel hnipuan na hru thei nawn lo ami ding.Sibawi hnen feh mai aw.\nNunau pawl thlatin thi(Monthly period) a dik lo tukih na pum a nattuk cun sul cancer si a olte ruangah fimkhur a tha.Hivek thltin thi neih diklo ruangih pumna le pum ih thli tamtuk vekih na theihawk ahcun Sibawi hnen feh kha a suallo lawlaw.\n3. TU LE TU ZUN THAWH\nNidang bang lo in tu le tu na zun na thawh a sile sul cancer si theinak dinhmun ah na ding men thei. Ti simaw tihang simaw tamtuk in ruang silo in tule tu na zun na thawh ahcun Sibawi hnen feh in zohawk ter a suallo.\n4. BANGTUK IH THEIHAWK\nNunau cu bangtuk vekih theihawk an hmang zet. hnatuan tuk ruangah silo in inn ih ummen khalih bangtuk vekih na theihawk ahcun daithlang panghlah.Rinlopi’n bangtuk ih na um khalle Sibawi hnen feh mai a suallo.\n5. TAI HNUAI NATUK\nNa tai hnuailam danglam tuk vekih a nat pang khalle umpi men hlah aw.Ziangruangah a si ti na theih lo ih na el a nat khalle umpi men lo’n Sibawi hnen pan mai a tha.\n6. EK KHALTUK\nEk khal theituk khal hi Sul cancer hramthok theinak a si titla theih a tha. Hanghnah hangrah ei theu cing khal ih na ek a khal theituk ahcun topi men hlah.Sibawi pan mai awla thabik.\nHAVING SEX WITH BAFELLOW


Nupi Fir le Upade | VCTH\nNupi Fir le Upade\nHome » Cahram » Nupi Fir le Upade\nBy vcth on November 27, 2013.\nKa rualpa thawn lakphak dawr ah kan to ih thunuam kan rel. Ka rualpa ih in sim mi cu mi hrangah nupi ka rak fir sak dah in ti. Ka ruat nasa. Laimi pawl hi fir awnak in nupi pasal nei aw kan tam ngai in ka thei. Cuti fir awknak pawl hi teh Upade in ziang tin a hmu. A lungkim pi maw, kim pi lo ti thei ka duh nasa ih ka zoh sal tikah a tang lam vekin kan hmu thei.\nPukmah 359 sungah minung firnak ti mi cu\n1. Kawlram sung(union of Myanmar) ihsin hmum dang (ramdang) ih firnak\n2. Dan thawn milh aw in kilkhawi theinak neitu kut sung ihsin firnak tiah pahnin in a um.\n1. Kawlram sung ihsin hmum dang ih firnak timi cu dan thawn milh aw in lungkimnak pek theitu amah rori siseh, cumi ai ah lungkimnak pek theitu in siseh a lung kim lo nan Kawlram leng a suak pi asile sual tuah a si.(pukmah360)\n2. Danthawn milh aw in kilkhawi theinak neitu hnen ihsin firnak cu – kum 14 kim lo mi mipa silole kum 16 tang nunau silole mibang lo kha kilkhawitu lungkimnak tel lo in a lak silole a lem ih a hruai sile dan thawn milh awin kilkawitu hnen in fir a si (pukmah361).\nTheih fiang ternak\nDan thawn milh aw in kilkhawinak ti mi cu sim zo mi kum kim lole a dang zoh khen ding lole kilkawi sak ding ah dan vek ih pekmi pawl an tel.\nMinungfir ruangih thu ṭhennak (pukmah363) zozo si khalah mi pakhat kha- Kawlram leng ah siseh dan thawn kilkhawi theinak neitu hnen in siseh a fir sile cu pa/cu nu kha thawng a phunphun kum7 tiang thlak lawng siloin tang ka khal cawh bet thei a si ( numi pawl hrang ih ngan duh mi asi ruang ah mibang lo pawl le kum 14 kim lo mipa pawl hrang a cu ka fiang ter nawn lo ding).\nCutin cawhkuan pek ter theinak dingah a thu pi mi thu 4 a um.\n1 nunau kha a lak (hruai) silole bum lemnak in a suak (tlaan) ter\n2 kum 15 tang a simi nunua\n3 cuti’n hruai silole bum lem ruang ih a tlaannak cu kilkhawi tu’h kut sung in asi ding\n4 kilkhawi tu ih lungkimnak tel lo\nNunau kha a hruai\nDirh ciamco le thazang hmang in hruainak lawng kha a ti duh mi silo. Timtuah cai, tawlrel cainak khal hi hrauinak thotho a si. Nunau ih lungkim le kim lo cu a thupi nawn lo. Cuih nunua kha tlaan ding in a tuah, a suak ter, kilkawitu kut sungin a tlaan tertu pawl kha hruaitu an si. Bum lemnak ruangih tlaan ternak cu peknak in bum lole ṭih ko in tuah ruangah tlaan ti pawl an tel.\nKum 16 tang nunau timi cu- sual tuahtu pa in ka hruai mi nunau hi kum 16 tang a si ti ka thei lo ruang ah ti’n ṭan a lak thei lo. Nunau ih pain hmang zoh in kum 16 a luan ko ti’n khal ti thei a si lo . Doctor pa in kum 16 a lan zo ati ti khal in ṭan lak thei a si lo. Hi bang thu ah doctor pawl ih zumnak men cu cohlan sak asilo.\nKilkhawitu kut sung ihsin hruainak silole bum lemnak in tlaan ter ti mi cu – thu pakhat ah kum 16 tang nunau pakhat nu le pa hnen ihsin a Ni ih inn ah thawng pit sung a va um. Cuih a Ni cu nunau nu hrangah amah kilkhawitu a si. A Ni kut sung in suak ko (tlaan ko) a tuahtu in dan vekin kilkhawitu kut sung in lak mi asilo tiah el thei a silo pei.\nKilkhawitu ih lungkimnak tel lo in timi cu Yazatatgyi pukmah 90 sungah pakhat khat cun, mai’h hrang sungnak a thleng ding ti a ṭih ruangah siseh, thu um dan a theih ngaingai lo ruangah siseh a lungkim sile, silole mibanglo siseh, rit theih a hmang ruangah siseh, lungkimnak ruangah a cang ding mi sia le tha a thei lo tu a sile cuvek lungkimnak cu Yazatatgyi pukmah pakhat khat sungih lungkimnak pek theinak thawn a bang lo ruangah a lungkim ti’n cohlang thei a silo.\nSual a tuah lai ah daan vek ih kilkhawitu in a lungkim lo, sual tuah hnu ah a lungkim sal a si khal le Upade in a lungkim pi thei nawn lo. A lang te kiltu (a par ih a Ni vek) ih lungkimnak khal ih tayawin cu a silo. Ziang ah tile voikhat hnih ah sual tuahtu pawl thawn a ṭang tlang thei ṭheu ruangah asi.\nCuruangah casiartu ralring nasa aw. Mi hrangah ṭhatnak ka tuah sak na ti ko nan voikhat, voihnih ah cu Upade in a duh lo ṭheu.


Kawlram Cozah In Karen Khuasung Mi Dan Lo Tak In Kai - Chinland Today Media\nKawlram Cozah In Karen Khuasung Mi Dan Lo Tak In Kai\nJanuary 25, 2012 8:17 am·0 comments\nKaren News | January 25\nBGF Pawl Karen Khua Ih Umlai\nMit ih hmutu in a rel dan vek a si ahcun an khua lal, Saw Aye Paw (45) le mi dang 2 : Saw Kaw Pai (50) le Saw Kyaw Eh (28) pawl cu ralkap thuam ih thuam aw miphurpi in motaw 4 thawn an klhua ah an ra ih an kai a si.\nKaren thuthang in a tarlan danah cun ralkap pawl cun an mi kaihmi pawl cu Hlaingdwe Township, Lone Ka Htike khua, Myaing Gyi Ngu area hrawngah an fehpi thu a tarlang. Khua sungmi pakhat cun ralkap kaih tuar pawl cu an thin a phang zet nan ralkap pawl cun an sawisa lo tiah a rel.\n“ Ralkap pawlcu kan kua ah an ra ih hi mi 3 pawl cu an kai. Kan khua mi pawl cun ralkap pawl cu an ‘Ziang ruangah an kai? Ziang sual saw kan tuah?’ tiah thu an sut tik ah BGF cun ‘Nan tuahmi nan thei ko’ tiah an rak sang. Nikhat le zan khat kaih an si hnu ah an kaih mi pawl cu Pa-an ah hmin dam ten an rawn kuat kir leh sal a si.” tiah thutheitu pakhat cun a rel.\nAn kaih mi pawl cun an mah kaitu pawl cu Kawlram cozah ralkap a si thu le Lah Theint ih hohami, Border Guard Force an si thu an rel.\nThutheitu in a rel dan ah cun hi khua lal an kaihnak san cu khuami pawl in Lah Thient cu cozah thuneitu pawl hnenah Nat Htate khua ah lohmun acre 3,000 lenglo dan lo vek in a lak ti thu complaint-nak ca an thehlut ruangah a si thu le hi lohmun acre 3,000 ihsin acre 237 cu loneitu diktak pe kir ding in cozah thuneitu pawl in an ti ruangah a si thu a rel.\nKhua mi pawl cun hi lohmun cu an pipu san lai ihsin an rak neih zo mi a si ih hi an hlohmun cu Kawlram cozah hnuai um Democratic Karen Buddhist Army le Border Guard Force pawl in an laksak ruangah hivek ih an buainak san a si.\nRakhein Ah Cozah In Dan Lo Vek In Loram Cuhsak\nKawlram Cozah In ABSDF Palai Thawn Remnak Thu Rel Khawm


Pop Icon, Madonna Kum 63 kim zo hnu in a cangvaih dan a hit tuk ruangah Instagram hremnak a tawng. – My News\nPop Icon, Madonna Kum 63 kim zo hnu in a cangvaih dan a hit tuk ruangah Instagram hremnak a tawng.\nadmin May 27, 2022 Leave a Comment on Pop Icon, Madonna Kum 63 kim zo hnu in a cangvaih dan a hit tuk ruangah Instagram hremnak a tawng.\nPop Icon, Madonna (63) cun Instagram ah a thlalak phun phun a phochhuak ruangah Instagram chawkidar te mit ti kham thei thlalak pawl a tar suak in a rak phelh aw thuk deuh a si ding an community guidelines bawhsia ah an puh ih Live theilo dingin hrem a tiin a puang.\nNovember 2021 ah khan Instagram lamin warning pe hmasa lovin a thlalak an lakthlak sak zo ih, himi ah hin a pawhte hmur a ti lang a si, Madonna hi lungawi lovin a hnu ah a thlalak pawl hi a rawn repost sai cih a si.\nManchester United footballer & MBE dawngtu Marcus Rashford khal nupi nei dingin a man zo. can rei pi a rak kawp zo ih ‘high school sweetheart’ Lucia Loi thawn an el awk thu khal a puang.\nTunah an pahnih in kum 24 ih upa ve ve an si ih, kum 15 an si ih sin an kawp aw tan a si Greater Manchester ih Mersey school ah an kai theu. 2018 ah khan reilote an then aw ih a si nan thenawthei tak tak lo in a hnu rei lo te ah an an thlun aw sal a si.\nMindat Mipi Ralkap Nih Thawng Pang Tha Taktak A Kan Thanh Than Upat Awk An Tlak Taktak Si →\n← S.KOREA A BRITISH EMBASSY AH BLACKPINK


Singapore Hnenum Pakhat A Mualpho – Meifar\nSingapore Hnenum Pakhat A Mualpho\nJanuary 23, 2022 admin Leitlun 0\nSingapore ram ih hnenum hnaṭuan, Indonesian fala cu a mualpho. A hnaṭuannak room sungah a tlangval arak hruailut ṭheu ruangah a pilepu in tualsung palik hnenah an hek, palik pawlin an thuhla cu an buaipi rero lai ih a pi Ms Wang in, “Midang inntek pawlin hivek thil an tonlonak dingah an ram ah tlunter sehla a ṭhabik ding” a ti.\nInntek kum 32 mi Ms Wang in, “November 2021 ah Indonesia fala cu hnenum hnaṭuan dingah kan la. Kan fale nauhak 3 umpitu dingah le Bukit Timah ih kan inn thianfaitu dingah kan la. Hmundang inn ah kum 2 sung hnenum hna arak ṭuan zo ruangah hmuhtonmi anei zo ih a ṭha zet ding tin kan la.\nZarhthum hrawng cu buainak zianghman kan nei lo, a pangai. Zinglam nazi 6:00 ah a tho ringring ih thawhlam arak tuahcia thluh ṭheu, zingkhat cu a tho thei lo. Nazi 7:00 khalah a hmel kan hmu hrih lo ruangah ka pasal in ava thang tum, a room sangka avun ong ih a kiangah mipa pakhat arak it lai a hmu cu a lau tuk.\nMipa cu bawngbite lawng a hruh, ka pasal in a auh hnuah an tho veve ih palik hnenah thilthleng cu kan sim thei” a ti. Thu an suhnak ah hnenum in zantinten a tlangval cu arak ko ṭheu, a pilepu an itthat hnuah a tlangval cu a room sungah a ko ṭheu thu a phuang. A room sungah naupai lonak siivai khal an hmu, a tlangval hi Bangaldeshi miphun a si.\nMin Aung Hlaing In Daanthar A Suah, VPN Hmang Pawl An Kai Tum


Pi A Si Zo Nan Fala Nonal Te Ah An Ruatsual Ṭheu – Meifar\nPi A Si Zo Nan Fala Nonal Te Ah An Ruatsual Ṭheu\nApril 2, 2022 admin Leitlun 0\nCanada, Quebec khawpi ih um innsang nubik Nathalie Gangon cu kum 53 a kim zo nan a lang nauhak tuk lai ruangah mipi in kum 19 / 20 mi hrawngah an ruatsual ṭheu. A fale pawl khalin fate an nei zo. Nathalie in, “Pi ka si zo nan mipi in fala nonal te ah in ruatsual ṭheu” a ti.\nKum 50 a kim hnu lawngah taksa cangvaihnak a tuah ṭheu. Nathalie in, “Taksa ṭha dingin cangvaih tuahnak ah khua a tlai zo ti aum lo, a thupi bik mi cu zuamnak hi a si. Kum 50 hnu lawngah taksa cangvaihnak ka tuah ṭheu. A harhdammi rawl lawng ka ei, rawlei lam cu ka supaw tuk lo.\nZu cu ka in nawn lo ih thilthlum lam khal ka in tamtuk lo. Nan taksa le midang taksa kha tahthim hlah uh, ṭhenkhat cu ei le in an supawk ruangah an taksa a ṭhah phah. Asinan, ṭhenkhat hrangah a si cuang lo. Kan taksa umdan hi a banglo cio, mahten zuamnak hi a thupi bik” a ti. Online sung khalah a lar zet ih nauhak te vekin a cangvai ṭheu.\nApril Fool’s Day Ruangah Thihnak A Thleng\nA Pasal In A Cakuat A Letsawng Lo Ruangah A Thinheng Tuk, Neta Ah A Thi Ti A Thei


Nehtu - Chinland Today Media\nJanuary 16, 2015 1:26 pm·0 comments\nA veihnihnak leitlun ralpi a reh pekte, Italy ram, innsang tin ah eihawlnak lamah harsatnak an nei cio. Gorge ti ih kawhmi tlangval pakhat cu innsang hrang, hnatuan hawl dingin inn ihsin a suak. Vanthatnak ah, Dawr pakhat ah hatuantu an duh thu catarmi a hmu. Hnatuan diltu cu Gorge thawn, mi pariat an si.\nDawr neitu pa in hnatuan diltu pawl cu a zoh hai ih\n“Nan zaten mitawk zet hlir nan si ti ka lo thei. Asinan ka dawr ahcun hnatuantu mi pakhat lawng ka tul fawn! Hitin kan tuah pei, Game pakhat nan lek ding. A nehtu in ka dawr ah hna nan tuan ding” a ti.\nAn leh dingmi game cu hmuibat a si. Thuam pakhat a um ih cumi thuam parah hminsinnak a um. Dawr neitu pa cun Saihlum pahra a pe ih hnatuan diltu pakhat hnu pakhat a lehter. Saihlum in thuam parih hminsinmi cu an bat fingfing. Asinan an thelh thluh. Zohman in hminsinnak zawng an bat ngahlo.\nCumi ni cu nehtu um loin caan a liam. Dawr neitu pa in\n“Tui sun ahcun zo in hnatuan a ngah ti kan thei hrihlo. Thaisun ah ra sal uhla, himi game thotho kan lek sal ding” a ti.\nA thaisun Goge thawn mi pali lawng an ra suak. Dawr neitu pa in\n“Ummm… nan nih ni mi menmen nan silo ti ka thei. Nan rualpi mi pali cu zuamnak tel riai lo in nan nehzo” tin a ti.\nMi zaan vek thotho in mi pali cu hmuibat a lekter lala. A hmailam ih mi pathum cun an theh thluh. Thuam parih hminsinnak cu veikhat hman an bat ngahlo. Gorge ih leh caan a kim. Gorge cun saihlum hlumhra ah hlumruk in hmisinnak a bat ngah. Cutin Gorge cun hnatuan a ngah ta riai.\nA dang mi pathum in Gorge kha\n“Na van a va tha ve” an ti.\nGorge cun hnisiamsi ten\n“Mi zaan, zaanvar ten inn ah hmuibat daan ka zir ciamco si. Kei cun ka rak timtuah cia ruangih ka parih ra thlengmi a si sawn in ka thei” tin a let.\nHlawhtlinnak timi hi rinlo pi ih ra cang thutmi a si lo vekin vanthat ruangih ra cangmi khal a si cuanglo. Caantha a ra thlen hlan ihsin timtuahnak kan rak neihcia ruangah a si sawn.\nHminsin: First Step timi cabu sung ih ta a remcan dandan ih lehsalmi a si.


Kalaymyo Tlawnginn Kiangah Bomb A Puak – Vapual Auaw\nTuini May 24 cu ralkap cozah in tlawng hminpe dingah thu an suahmi a si ih myanmar ramsung hmun tinkim ah tlawnginn kiangih bomb puak thuhla theihmi a tam.\nKalaymyo (Ah-thah-kah 6 ) Ahmat 6 tlawnginn kulhnak kiang khalah bomb a puak ve. May 24 ,zinglam nazi 9:30am hrawngah puak a si ih ralkap 2 hriamhma an tuar tiah an rel. Bomb puak hnu reilo ah ralkap dang tamzet cu tlawnginn kiangkap ah an thleng bet ih bomb dang kammi tivek a um pei maw timi tlunah thilthleng zingzoinak an nei. Bomb cu zoih kammi le puah a si timi theih a silo.\nKum dang bang lo zetin ramsung tlawnginn tinkim ah ralkap lole palik an um thepthep thluh cu tlawngkainak hmun khal a bang lo. Tuini hi ralkap in tlawng hmin pe dingah an timi ni khatnak a si ih may 30 tiang tlawng hmin pek caan an ong. Cumi hnuah June 1 in tlawngkai thokter tum cu an si.\nTuini tlawng hmin pek ding an timi ni khatnak ah tlawng hminpe an tam le tam lo ramsung dinhmun cun felfai in theih man a si hrih lo ih,himi ca kan ngan tiang ahcun tlawng hminpe luihlo hmuh ding le theih ding an um hrih lo a si.


A Man Pek Thluh A Si Zo - Chinland Today Media\nMay 26, 2012 12:18 am·0 comments\nMi Fapa cu a hlomi hawl ding le ruun dingah a ra.\n– Luka 19:10\nBible Siar Ding: Marka 2:1-12\nDuhdawtmi rualpi pawl, ka lo sim, Khrih thiisen thlet a si ni ihsin thok, misual ai-awh thihnak a tuar ni ihsin thok, leilungpi ih ttulmi le riahsiat ttahnak leiba cu Bawipa in a pek thluh zo a si. Thungai te’n kan ti ahcun Jesuh in thinlung kekkuai pawl le ninghang riahsia pawl, kutke zeng pawl le taksa famkim lo mi pawl ih ttulsammi hmuahhmuah a pek thluh a si. Pathian ih duhdawtmi A Fapa in leilung ih leiba zate a kuan thluh zo a si. Hiti ih a tuahnak cu profet Isaiah in, “Amah rori in kan natnak cu a laak ih kan damlonak cu a phur hlo a si,” a ti (Matt. 8:17). “Kanmah vekin sualforhnak a phunphun a tong ve mi a si; asinan Anih cu a sual lo” (Heb. 4:15). Hih thuthangtha nan hnenih ka thlenter hi ka lungawituk. Jesuh lawng hi Rundamtu a si, Amah lawng hi nunnak le bawmtu naibik umsun a si. Amah in ziang hmuahhmuah a neh thei thluh ruangah Pathian ka thangtthat. A hnen ra pantu hmuahhmuah a damter hngai.\nMizeng pa cu a rualpi pali in luanglu ihsin Jesuh hmai rori ah thleng ko in an run tthum. Cutikah mipi cu hih thil lamdangzet tuahmi ruangah an mang a bang thluh. Bible in hiti’n a sim: Zumnak an neih zia kha Jesuh in a hmuh tikah mizeng pa hnen ahcun, “Ka fapa, na sualnak cu ngaidam a si zo” tiah a ti (Marka 2:5). Hih mizeng pa tidam dingah ziang sual ngaidamnak so a ttul? Sualnak cu natnak zate ih hrihram a si. Bawipa in kan nunnak ah Pathian huham hnattuan thei lo ko in a dawnkhamtu a lenglam ih hmuh theimi sualnak le kan sunglam sualnak zate in thianhlimter thluh hram seh!\nJesuh in mizeng pa cu a damter. Mi pali pawl ih rinnak tla a hmu. Tuni ah tla himi vek hi kan ruah ding a um a si. Minaa tampi cu an dam thei lo ding, nanmah lakih mi hrekkhat in nan hruai ih Jesuh hnen nan thlenter lo ahcun. Himi hi ttha te’n ciing ringring uh, nangmah cu na unau kilkhawitu ding na si (Seem. 4:9). Hih mi pali pawl in mizeng pa cu Pathian Fapa Jesuh ih simmi thu thei thei dingin a hnenah an thlenh a si kha! Cutikah natnak ih ttemttawnmi cu luatter a si. Mizeng pa cu a dam, a cak, a tho thei, a ihphah a phur thei ih zamrangzet in mipi hmai ah a feh thei. Hallelujah!\nHimi vek mangbangza Pathian kutcak ih thiltitheinak ka hmu ve dah. Kan Bawipa hi lamzin fate lawngin kan hmu lo pei. A Ttongkam in leilungpi a sersiam. Tuni khal ah Bawipa cu a danglam lo, Amah sinak kel a si ringring. Amah cu duhnungza, ziang thaw hmanin tahtthim theih rual lo a si. Amah bangtuk zohman an um lo.


Daihnak Hawl - Chinland Today Media\nFebruary 12, 2009 7:51 am·0 comments\nMinung ruah ban lomi Pathian ih daihnak in nan thinlung le nan ruahnak cu Khrih Jesuh thawn nan pehzom awknak sungah himte’n a ret ding. – Filipi 4:7\n– Suahlannak 36-38\n– Matthai 23:1-22\nAn hminthan laifang, thil thar an suahpi theilai le an len laifangah Beatles pawl in The White Album timi thu el-awknak a um theimi hla pawl an suah. Cuih album in a bur ih tuah khawm hnakin bulpak ciar ih tuah hi a ttha sawn ti a langter.\nAn hminthannak thawn a rami thil tlunah an ningkhopnak a lang. John Lennon in, “Ka ningtuk” timi hla sungah a hlawhtlinnak le a lennak cu pakpalawng a si zia, “thinlung daihnak malte hrangah ka neihmi hmuah ka lo pek zo,” tiah a ti. A neihsiah, a thiltitheinak le a sinak in a pumpak ttulnak cu a kimter thei lo.\nKan umnak leilungpi in thin hnangamnak le daihnak in pek thei ngaingai lo. Hril ding lawng in pek. Nunnomnak, thiltitheinak huham le neihsiah in thinlung daihnak a ai-rawl thei taktak lo.\nPaul in, “Minung ih ruah ban lomi Pathian ih daihnak in nan thinlung le nan ruahnak cu Khrih Jesuh thawn nan pehzom awknak sungah himte’n a ret ding,” (Filipi 4:7) tiah a ti. Himi cu A Fapa Jesuh an zumnak thawngin Pathian thawn rem awk saalnak a neitu pawl hrangah Pathian ih pekmi daihnak a si (Efesa 2:14-16). Cuih daihnak cu a ttulzettu leilung thawn hlawm aw dingah in pek.\nDaihnak taktak cu Jesuh thawn pehzom awknak sung lawngah a um. Amai’ thlangam daihnak taktak na co ngah zo maw?\nDaihnak taktak ton:\nPathian hnenah ngaithiamnak dil in,\nA lo pekmi rem awk saalnak cu cohlang aw.\nJesuh cu thinglamtah parah na sualnak hrangah a thi ih,\nThihnak ihsin thawhter saal a si ti zum aw.\nHnangam daihnak ka lo taanta. Keimai’ hnangamnak ka lo pek.\nLeilung mi ih pek vekin a si lo. – Jesuh (John 14:27)


9/11 Thuthup phuang dingin US Federal Judge in Saudi Arabia Cozah thu a Sut | Falam Online Media\nUS federal Judge cun 9/11 buainak thawn pehpar in Saudi Arabia cozah hnen ah thuhla umdan sutciangnak a nei tiah 9/11 ṭum ih mithi sungkhat unau pawl bawmtu Lawyer James Kreindler in News 18 hnen ah a sim.\nMisual pawl in Leitlun inn sangbik a rak si dah mi World Trade Center innpi cu 11 September 2001 ah Vanzam thawn an pahpuak ih minung 3000 kimzik an thi.\nHih ni thleng hlan ah Saudi Arabia cozahpi cun US ram um a ram mipi pawl a ngaih tuah thu a rak phuang dah ruangah World Tarde Center pahpuak dingmi thuhla theih mi a nei ding ti`n zumnak a rak um.\nCuruangah 9/11 buainak kum 19 kim ni bat in US federal Judge in Saudi Arabia cozah hnen ah thusutnak a nei mi a siih US ambassador rakṭuan dahtu Prince Bandar telin minung 24 tal hmai ah suak ih simfiahnak nei dingin thu a phuang.\nSaudi Arabia cozah lam cun a hlan ihsin 9/11 ṭum ah hnuaihnih awknak a neilo thu a rak phuang dah zo ih tuṭum thusutnak khal, tutiang, a let hrih lo.\n9/11 buainak timi cu misual pawl in vanzam pali hijack in US rampi siatsuah tum ni September 11, 2001 ih thilthleng kohol dingih an hman mi ṭongkam a si.\nCuih ni ah misual pawl in World Trade Center innpi cu vanzam pahnih thawn an pahpuak. Vanzam pakhat cun Pentagon innpi a pah. Vanzam pakhat sawntu cu misual pawl ih siatsuah tum nak hmun an thlengman hlan ah vanzam totu mipi pawl in misual pawl cu a burbur in an zawn. Vanzam totu mipi cun misual pawl cu nunnak thap rorin an sual ih an tomi vanzam cu Pennsylvania ah a tlak ih a puak ruangah a totu hmuahhmuah an thi thluh a si.\n← Falam CNLD mino Cangvaihnak Nei\nYangon : Phaunggyi Siizungpi ah Covid 19 mina Tlem Nawn Lo →


Asia Khawmual Tuluk Pawlih Duhdawttu Ni - Chinland Today Media\nFebruary 14, 2014 7:59 am·0 comments\nNitlak lam ih an hmanmi Duhdawttu pawlih ni lengah Asia Khawmual Tuluk ram/Tuluk miphun pawlin an neihmi Duhdawttu pawlih ni nikhat a um ve. A thuanthu cu hitin a si.\nZhinu tiih kawhmi khuavang fala/Van cung fala pakhat a um. Van cungih khuavang pawl umnak hmunih um a ning tukih minung menmen dinhmun ih um dingin leilung ah a rong ttum.\nCutiih a ttumnak ah ruahlopiin Caw khaal tlangval pa thawn an tongaw. Niulang timi tlangval note amah thawn khuktthi a simi Caw khaal pa thawn an duhaw. Cutin Niulang le Zhinu cun An nunzalam tluanah tthenaw lo dingih thukamnak tuahin innsang an din. A nuamawzetmi innsang nuam din in fate pahnih an nei tlang.\nCutiih an um thuhla pawl ni khat cu Van cung ih Khuavang bawipa in a theih. Zhinu cu a fa pasarihnak a sinan a duhdawt zetmi a si. Curuangah minung umnak leitlun ih minung thawih nun hman tlang ding a lungkimpi lo. Curuangah lo theih loin a fanu Zhinu cu a kosal.\nCutiin Zhinu cu a duhdawtmi a sungkua pawl tthen in van cung ah a kai sal. Caw khaal pate Niulang cun dung a sip duh hrimhrim lo. A duhdawtmi Zhinu ngah theisal dingin a phunphun in a zuam. Asinan minung a si vekin a pitlin thei lo. Asinan amah bawm theitu ding pakhat a hmusuak. Cumi cu zodang si loin amai’ vulhmi Caw a si.\nA Caw cun amah that tahratin a sa cun Niulang phurin Van par a zuanpi thei thu a sim. Asinan a Caw thah a siang lo. Netabik ahcun siang lo cingin a caw a that taktak. Cu ngaingai in Caw cu van parah a zuang thei. Van parah zuangin a fale pahnih thawn a duhdawtmi an tong tong ringring. Hitiih an tonawk ringring thu khal Khuavang bawipa in a theih velvo. Cucun a khamdan ding tawlrel a thok sal.\nCuruangah Zhinu le Neulang karlak ah tonawk theilonak vanpar tiva an tuah. Cuih tiva lan in Niulang a zuang thei lo. Curuangah khatlam ralih thiamttial tah phahin a duhdawtmi pa le a fate pawl cu mitthli thawn khuavang fala Zhinu cun a rak zoh ringring. Niulang khal a fale pahnih thawn a duhdawtmi zohin riahsia ninghangin an um ringring.\nVan tthat thlak takin an pahnih tthenawknak zangfah lainattu van cung Vate tumpi pawl cun kum khat veikhat tonawk theinak lamzin an sialsak. Tiva parih lilawn si dingin an tuahaw. Kum khat sungah zan khat lawng an tongaw thei. Zan khal an tonawk thluhin Vate pawl cu an zam sal. Cuih Zhinu le Niulang tei tonawk ni cu ‘Duhdawttu pawlih Ni’ ti a si.\nTuluk nunphung Dairy sungih thuanthu pakhat a si. Van cung fala Zhinu le caw khaal tlangval Niulang timi cu ‘Altari’ le ‘Vega’ ti hmin neitu Arsi pawl an si. An fale pahnih cu β le γ Arsi pawl an si. Altari le Vega karlak ih a dangtu tiva cu rulhreng khu tluan timi an siih an pahnih tongaw dingih tuahtu Vate pawl cu Rulhreng khu tluan ih veikhat a ra lang ttheutu Cygnus tluan pawl an si.\nA taktak ahcun kum khat a si lo. Luna month tiih an kawhmi thla ih ni 30 hrawng a simi thla 7 month kimnak 7 ni a si. Khatlam in sim cun 7 Luna month, 7 ni tiin lak a theih. A tam sawn ahcun Aug thla sungah a si ttheu. Neta lam cun nitlaknak lamih hmandan Febuary 14 thawn rawi in Duhdawttu pawlih ni an hmang ve. Altari le Vega timi arsi an tonawk tikcu kgal Duhdawttu pawlih ni tiin a hranten an hmang thotho.\nCuih puai cu Qixi Festival tiin an ko ih Tuluk ram le Tuluk miphun umnak ram kipah tuisun ni tiang hlunghlai zetin an hman ttheumi a si. Fala le tlangval lawng si loin, nupi, pasal, fale te hnenah laksawng phunkim peaw, sang(Hmuk) pe aw in le puai tuahnak in nuam an hman tlang caan a si.\nHih Qixi Festival cu Tuluk nunphung ih Duhdawttu Pawlih Ni a si. Tuluk ti a si ko nan Asia ram hmun tampi khuhnehtu le an theihpimi ni khal a si fawn.\nLehnak- Myanmar CNN\nLettu – Mai Daidim


GenZ – KNU thawn hmainor tlangin kan ra kir sal zo - Falam Online Media\nApril 30, 2021 Ni Hnem Sung\t0 Comments\nKNU tatmaha 1 thawn Mon ram ah kan lut thlang ding tiih thuthannak neitu Gen-Z ih video tawi thlahmi cun Myanmar mipi a ti lung tho zet.\nVideo ahcun April 23, Thaton khua ih khadonak ah raldo zir rero lai Gen-Z an tel ve thu siseh, SAC ralkap 11 an that thu khal an sim tel ih commando uniform hruk mipakhat cun “kahdo nakah SAC ralkap 3 kan that. Motor 2 thawn bawm ding ih ra ralkap motor 2 khal kan ciilnuai ih ralkap 8 kan that bet hlei ah hlimhma tuar 20 an luan.”\n“Mipi pawl ralring in rak um cia uh. KNU tatmaha 1 thawn Gen-Z pawl kan ra kir sal zo. SAC ralkap ukhruainak ṭhiatbal dingin kan ra pok a si” tiah a au ih Gen-Z mipathum in vansang ah tin in meithal an kap ciamco.\nMin Aung Hlaing hohami ralkap in Myanmar kumpi cozah thuneihnak an la hnu ah ramsung um mino tamzet cu ralkap ukhruinak do dingin tlangpar hriamhrei keng pawlkom an kop. Mahte dinsuahmi mipi humtuding ralkapbu din thar khal hmuh ding an tam.\nCupawl cu ramsung ah siseh, Thailand ramri lam khalah siseh, India ramri lam khalah cangvaih danding tawlrel in hmalaknak an nei rero lai tiah theih a si ih ram le miphun hum dingin ziangtik ah an ra lut ding ti cu Myanmar mipi ih atufang thlirbikmi a si.\n← Nikhat hman kim hlan ah SAC ralkap in thutiam pahbal\nLung khuai ih pumcawmaw Innsangnu cu hnaṭuan nakah Lungto in a nen that →\nRalhraang khualbuuk ah bomb a puak\nIndia i tlanlut Myanmar palik 8 cu Kawlram ah kuatkirsal dingin Myanmar cozah in a beisei\nFa le kaihsak phang ah Indra Kyaw Zin te nupa in Ralkap kaihkhih an tuar\nApril 9, 2021 Ni Hnem Sung 0


Benjamin Chuahsemnak Khua Ah A Tlung Ta Lai – Chin 11 News\nBenjamin Chuahsemnak Khua Ah A Tlung Ta Lai\nBenjamin Sum Suahsemnak Khua Ah Tlung Duak Ding\nTufang Myanmar Idol Season 4 ih mipi thinlung ciahneh zettu Benjamin Sum cu Top 3 ah tel in Grand Final tluang ten a kaiso zo.\n“Thaizan (December 22, 2019) hi hringtu a nu le media lam ih tuanvo neitu pawl thawn Yangon ihsin nazi 2:00pm ah suahsemnak khua Hmunlai, Kalaymyo lam pan in an hung pok ding” ti thu Nu Lal Din Par (Benjamin Sum nu) in The Chin Voice hnenah simnak a nei.\n“Kalay Airport ah hlunghlai zet ih hmuak thei dingin fimthiamnak a rak zir thoknak GCEC tlawng neitu Sayagyi Mang Lian Tlung le phun 9, 10 a rak kainak YCW tlawng Sayagyi James Dar Ro Thang le Kalay ih Chin Pawl in a tulmi pawl tla tawlrel in an timtuah ding thu, Vengpi Baptist Church, Hmunlai ah Benjamin Sum hmuahnak caan hman a si ding,” tin Benjamin Sum nu in a sim bet.\nCun Benjamin Sum nu in, “A hmaisabik ah, Bente hitiang dinhmun thleng thei dingih cawisangtu le thlawsuah petu Pathian ka thangthat. Ramsung ramleng ihsin sumpai thawn siseh, ruahnak peknak thawn siseh, Bente vote theinak ding hrangah tuanvo in laksatu pawl parah siseh, tikcu caan pek ih MMID zuamawknak hmun ih tha in petu zate parah kan lungawi tuk.\nKilkip ihsin a phunphun in tha in petu zate parah lungawinak sim cawk lo kan nei. Grand Final zuamawknak hrang khalah thlacamnak thawn in bawm cio hrih hram uh. Kalaymyo ihsin Bente hmuahnak khalah ra tel cio hram dingah zangfah kan lo dil. Tha in petu nan zate parah Pathian in thlawsuah lo pe cio hram seh.”


Union Betterment Party (UBP) ih Politics Policy - The Chin Times\nThe Chin Times > Lawrkhawm > Theihkaunak > Union Betterment Party (UBP) ih Politics Policy\nUnion Betterment Party (UBP) – Hotu; Turah U Shwe Man\nParty ih Politics Policy\nMyanmar ram thawn a milaw mi Federal Democracy System cangsuak ding le mipi kan zaten kan co dingmi kan ngah theinak ding.\nA zalenmi le diknak thawn Economic Market System cang thei nak ding.\nRamhrin miphun (Tlangpar mi) kan zaten lungrualnak cangsuak tertu diknak, zalennak, a rualranmi ngah theinak ding.\nRam pumhuap politics, Economic, Social Welfare tinah ṭhangso in ram le mipi ih zahumnak ṭhangso ter ding.\nUNO (United Nations Organization) daan thawn mil in minung, kan diknak kan covo thu suahmi pawl upat ih thlunin leitlun ramtin thawn duhdawt aw zetih kutkai aw in ṭuantlang, tuahtlang ding.\nParty ih tumtahmi\nKan rampi hi a canthawn milaw mi a ṭhangsomi Federal Union Democracy rampi din suak dingin mipi ih zalennak le nuntu khawsak dan himnak ding, mipi Economic le nuntu khawsak daan thiam in himzet ih kan congah theinak ding, leitlun daihnak le humhimnak pawl thape ih bawm in ṭhansoh ter ding.\nUnion Betterment Party cu\nKan rampi le mipi zate hrang hlawknak Economic a si ahcun ziang party, mi zovek, ziang pawlkawm ti um loin kawmaw in kan ṭuan tlang ding.\nParty hlawknak, mipi hlawknak, thawn tahṭhim a si tikah mipi hlawknak kha hawlsak ih duhsak hmaisat ding.\nIII. Party tumtah mi\nA). Rampi hrang tumtah mi\nFederal Union System dinsuak ding\nDemocracy System dinsuak ding\nRam mipi zaten hmunkhat ten rualremnak a um ding.\nA cakzetmi Ecomonic system hnget zet in a cang suak ding.\nA can thawn milaw mi a ṭhangso mi rampi kan din ding.\nB). Mipi hrangih tumtah mi\nDaan vekih uk le mipi nunnak hnangamnak co thei ding in tuahsak ding.\nMipi ih pursum ṭha dingmi rampi pursum cansuak ternak thawn milaw tawnten tuahsuak ding.\nMipi ih ei-in, umtlan theinak thupi ih ret in social Ecomonic, nun himdamnak co ding.\nDiknak, zalennak, rualrannak, lungrualnak pawl cu congah tengteng ding.\nParty ih zumnak\nKan nih cu ruahsannak le tumtahnak thawn ram le mipi hrangah a ṭulmi pawl thinthiang le dikten cakzet in zuam le phurnak thawn feh in kan neh ding tiah kan zum.\nParty pawmmi (Tiamawknak)\nKan nih cu ram le mipi ih ṭhatnak tuah in cangsuak ter tumtu party le party member kan si ruangah ruahsannak le tumtahnak hlawhtling dingin thinlung, taksa le cahnak, theihnak zate ih sawrkhawm in kan tuahsuak ding tin kan tiam aw a si.\nParty Policy Vekin A thupi Deuh Mipawl\nPolitics – Union Of Myanmar thawn a milawmi Federal Democracy tuah suak ding.\nForeign Affair (Ramdang thawn pehpar awknak) – Hnangam zetin umkhawmnak daan (5) thawn milin zalen le phur zet ten ram dang (Ram tin) pawlkawmnak tuah ding.\nDefense le Security – Rampi cozah thuneihnak le rampi leilung hngetkhoh ih umter in mipi hamṭhatnak hrang ram mipi thupi bikah ret ding.\nEconomic – Zalennak dik market economic system hman ding.\nRam mipi zaten ei le in nuntu khawsak daan remcang tertu hnaṭuannak, lamzin ngah le a milawmi hlawh man ngah theinak hrang tuah suak ding.\nAgriculture (Thlaicin) ran vulh daan le tidai lam, cet le kut hnaṭuan sum ngah dan pawl cu milaw rualran ih ṭhangso ter dingah zuam ding.\nLoram suak pawl le ramsung suak pawl man ṭha ngah dingin market ṭha ten tuah suak ding.\nRamsung ramleng sumpai phumtu pawl Tamsin ngah ding, sumpai phumtu pawl tamter sin ding, a ṭha le dikmi sumpai system pawl hngetkhoh ter ding.\nFimthiam zirnak (Education) – Mithiam le thuruat thiam ih a thartuah thei minung pawl an ṭhansoh sinnak hrang tuah sak ding.\nHarhdamnak – Ram mipi zate hrang harhdam kilhimnak punter ding.\nHnam thu (Cultural) – National cultural (Hnam tin daan) nunphung pawl le hnam tin ih pipu dan (nunphung) humhalh ding.\nDiknak Daan thlun le Uknak thu – Diknak thlun le mipi ih nun hnangam daihnak hrang daan hnget zet le thurual ten fehter in mipi thlun thei dingmi rampi le mipi hamṭhatnak cangsuak tertu daan tuahsuak, uknak lam ah mipi thupi ret in, daan thawn mil in thlun le tuahsuak, court thu ah daan thawn mil in a dik a hman rualran in ṭhensak le mipi pawl thawn kawmaw tawn in ram hrangih hrampi dinmi (diknak tuahtu pawl kawmpi) Managing pawlkawm ih fehpi daan vekten kawmaw in cangsuak ter dingah zuam in tuahsuak ding.\nHnamtin hrang (Native Affairs) – Native Affairs (Hnamtin) hnen ah kilhim awknak le sumdawnnak ṭhansoter, hnamtin rualrem aw zet le upat aw ton in unau suahpi vekih um khat theinak pawl ṭhanso sin ih hnget sin dingin tuahsuak ding.\nLo hnaṭuan pawl (Thlaicin, ran vulh) Hrang\nLo hnaṭuan pawl in tesin fa san tiang an ṭuan theinak ding Lo an nuntu khawsak nawm theinak dingih ṭhansoh sinsin nak hrang tuah ding.\nRam laksak awk (neh lon) tawngtu thawn pehpar aw in dan thawn milaw in kilhim ding.\nLeiram thupi dan pawl daan thawn mil in mipi hrang awlsamten thlaicin, ran vulh thei dan ṭha pe in bawm ding.\nLo hnaṭuan pawl in covo kilhim in pursum ṭhansoh ter dan cu daan ih tumtah vek rori in tuahsuak ding.\nRampi ih hna nei lo malter ding tumtah ih tuahsuak ding.\nThlaicin, ran vulh le cet thilri le kut thiam thil tuah pawl karhter in hnaṭuan sunzawm dan lamzin thar hawlsuah vivo ding.\nRamdang um hnaṭuantu pawl le hnaṭuan um hmun ṭhinṭul pawl him le ṭha ih um thei ding le thiamsin tuah sin, ṭhanso sin ding, mipi pursum ṭhangso sin sin ding thupi ah ret ih tuah ding.\nHnaṭuantu zaten kan ṭuan milin thlahlawh ngah, din hmunṭha coter harhdamnak khal a ṭul dan zirin ngah dingmi ngah rori thei daan tuahsuak ding.\nMino Hrang – Minung kan theihnak fimnak hrampi ṭhansoternak hrang tlawngkai thei ding cin mino kilkhawi, mino kan hmailam can ah rampi hi liang parah pu thei dingin fim zir theinak pawl ṭhansoter, hmuhtawn tam sin nei dingah hna pe in tuahter in covo sang ngah ding tumtah.\nMinung kan covo – Ramsung mipi ih suahpi kan covo minung le pumpak zalennak le humhimnak pawl ngah thei ding zuam ding.\nBiaknak (Sakhua) – Zalen zetin biaknak dan cu daan vek rori in ngah thei ding. Buddist biaknak hi Myanmar ram mipi tamsawn ih biakmi a si tikah a si dan vek in degree pawl kimcangter ding. Ziang biaknak sakhua a si khal le zalen zetin ram mipi ṭhanso ter ṭhatertu, rampi hrang rinum zetin ṭuansoternak ṭuanvo a nei tiin tumtah in biak ding.\nNumi Hrang – Numi pawl ih covo, humhimnak le ṭhansonak pawl tuah suak ding.\nMipi Nuntu Khawsaknak – Mipi ih nuntu khawsak (ei-in, sinfen) zia um ter, nuntu khawsak himnak, nutu khawsak ṭhangso ih mipi harsatnak pawl hlawnhlo ih lungawiten umtheidan kilkip in zuamsuak ding.\nKhawte Hmunpawl Ṭhansoter\nKhawte hmun pawl ṭhansoter hi dan vekin mil in kan ram pumpi ah harsat malte vivo dingin kan zaten telpi in ṭhanso ter ding le khawte um mipawl ih sumdawn leilawnnak ṭhangso vivo ter le khawte le khawpi thlauawknak pawl hlo vivo dingin nasa zetin zuam suak ding.\nKhawte harsatnak hmuntin ah ti thiang ngahter, harhdamnak, fimthiam zirnak, pehtlaihawknak, lamzin le meisa (Electric) ngah ter ding telin mipi umnak inn pawl ṭhangso dingin nasa zetin zuam in tuahsuak ding.\nKhawte um mipi pawl ih harsat retheihnak hloter vivo dingin sum hramphumtu pawl ngah thei, thlaicin, ranvulh pawl le a te bik ihsin a tumbik kut hnaṭuan (cethna) telin tuah thei dan pawl cangsuakter dan zuamin karhter ding.\nKhawte hmun pawl ṭhansoter dan pawl cu leitlun ramtin le ramsung ramleng pawl kawm pawl ih sawmsohnak pawl thawn ṭhangso sin ter ding.\nCozah hnaṭuan pawl\nCozah hnaṭuan pawl in an mah le hna milin zahum zet ten khawsa thei dingin tuah ding.\nCozah hnaṭuan awp an hlawhten innsang cawm thei dingin tuahsuak ding.\nCozah hnaṭuan pawl mai hna huphurh loten ṭuan suakih upat coter ding, tha pe in zuampi ding.\nCozah hnaṭuan pawl pension hlawhlak canah midang bangin nung thei dingah ruahsak ding.\nCozah hnaṭuan ih pension zo pawl cu a lakih kilkhawi (Harhdamnak) daan ruat sak in tuah ding.\nMipi tamsawn hamṭhatnak ngah dingin thuthang pawl cu mipi hnenah dikzet ih than dingin daan thawn milin zalen zetih thulak suah, than thei dingah an zummi, ruahnak pawl zalen zetin phuangsuak thehdarh theidan tuahsak ding.\nRampi le mipi hrangah thilṭha suakter tu thuthang kimcang pawl lakih thansuak theinak ding a ṭulmi daan pawl simzirh cangsuak dingin tha pe in bawm ding.\nMedia (journalist) hna pawl ṭhangso cak sin dingin a pehpar mi pakhat le khat kilhim thei dan pawl tuahsuak ding.\nMeisa Tha le Ram Humhalh (Environment) – Rampi ṭhangso dingah thupi zet meisa le meisa tha duhdaan in ngah thei dan le ram kiangkap humhalh kilhim dan cu ṭhasin dingah tuahsuak ding.\nUnion Betterment Party cu mah le mipi, kiangkap ṭhatnak tuahsuak duhtu kha hmuitin ih dinsuah mi a si. Hi Party cu Union Federal hrang dinmi a si ih mipi ate ih ta a si.\nRampi le Mipi ih politics, Economics, Counseling cikim ih ṭhanso ding, ram le kiangkap ṭhatnak tuah duhtu kan zaten hmunkhat ah lungrual zetin ṭuantlang dingin kan lo sawm.\nPrevious Article NLD Party in Ralkap An Kutsung Ah An Ret Thei Taktak Pei Maw? by Ting Hlei Thang\nNext Article Nekcepnak Do in Hamthatnak Lamzin zawh tlang ding ah Tanrual a cu zo!


Kalaymyo ih Mi 4 That Tuar ṭum Video tawi puut darh | Falam Online Media\nJune 24, 2021 June 24, 2021 Ni Hnem Sung\t0 Comments\nJune 19 zaan thim hnu ih Kalaymyo, Inyakung veng ih um U Win Zaw Oo te innsang siim an tuar lai video cu internet cahmai ah a darh ih mipi lakah hmuhdan phunphun a suak.\nAn buai pek ih thuthang suakmi ahcun SAC ralhraang ih siim tuar si in tarlang a si ih, hih zaan ah mi 4 that an tuar.\nU Win Zaw Oo te innsang ah a nupi, fapa 1, fanu 1 le Tu2 thawn mi 6 an um tiah theih a si ih that tuar mipali cu innteekpa U Win Zaw Oo, a nupi Daw SanSanMaw, an fapa kum 23 mi Ko TiHahAung le an tupa kum 35 mi Ko ZawZaw te pawl an si ih meithal hriamtuar mipahnih cu inn luhhnawhtu pawl in an hruai cih.\nZiangruangih that tuar an si ti cu theih fel a si lo ih, kiangkap veng hnen pawl cun SAC ralhraang cangvaihnak si ding zum a um thu le siim tuar U Win Zaw Oo tei` innsang thilri pawl ralhraang mawṭaw thawn an phur lai an hmu thu an rel a si.\nVenghnen kiangkap pawl simdan ah U Win Zaw Oo te innsang hi USPD ṭantu an si nan rampi a buai thok hnu, mino pawl cangvaih nakah lamziin khamnak in maw, an inn thilri tivek hmangin Dothleng cangvaihnak ah an cangvai ve ṭheu tiah an sim.\nVideo puutdarhmi zohin mipi lakah hmuhdan phunhnih a suak.\nSAC ralhraang lamṭang pawl cun mi siimtu pawl cu ralkap thuamhnaw khal an hruk loih an meithal kengmi khal Lai meithal vek a si. Cuih tlunah ralkap cun ziangtiklai khalah uniform thawn ralkap buut an hruh tel cih. Video langmi ahcun ralkap buut khal an hruh lo. Curuangah mithattu hi PDF lole pawlkomdang an si ding tiah an zumhmang an sim.\nMipi lam in hmuhdandang relvetu pawl cun “SAC ralhraang in mipi lungbuaiter duhin an cangvai hrim mi a si. PDF lole hriamkeng pawlkom ṭhenkhat cu khuasung rori ah lang hngan in an cangvai lo ding. Curfew lai a si thawn a bur ih cangvai ding khawpin ruahnak neilo an si lo” tiah an sim ve thung.\nTlunlam tarlangmi video na zoh thei lole hinah hmet … Kalaymyo Tualthahnak\n← Min Aung Hlaing in MCIS meeting ah Thuphan Tawmtawhlot a rel\nNi 3 sungah Dalan 27 thianfai →\nMarch 8 ih kah that mi U Thi Hha Oo cu an vui hlan te ah a Ruak an Rai sak\nRalkap Soisel in Aung San Suu Kyi dinpitu Tlawngta A Hlo, FB account khal a hlo cih\nShan Nationalities Democratic Party palai Meithal kap tuar


VZF THLACAM REPORT Part-ll | zanniatsumthang - peperonity.net\n» VZF THLACAM REPORT Part-ll\nVZF THLACAM REPORT Part-ll\nVangva thuanthu le Vangva Zanniat Family san thuanthu thar tuahnak dingah kum 2015, December 29 ni cu Pa Pathianin mawi zetin a rawn hersuah terih van boruak khal thiang riahri ten kan cung ninu khalin a mawinak hmuahhmuah suah in, Pathian hmai ih râwl-ûl thlacam kan neihnak ni sunglawi(nibik) le hminsin tlak a si zia in theihpi ih, a rawn nemhnget tariai!!!\nKan Thupi : 2 Sansiarnak 7:14-15\nCang hrilmi : Nehemiah 9:1-3\nNi 29,12,2015 khawfing a cah veten ti lo rawl lo in zanlam 6:00pm tiang râwl-ûl thlacam nei dingin, Bethel tlang kan pan cih. Sunvû ih rawl-ul lawngah mipum 50+ (sawmnga lenglo) kan kim thei. Naunawi thlacamnak in hmanpi tupawl thawn cun mipum 100 kan kim zuakzo in a lang. (Hi râwlûl thlacam hi ramleng ihsi khalin in rak hmanpi tu an um hnuaihni).\nHi nibik thlacam khawmawknak hi Rev. Run Ro Hngak in in kaihruai. Thangțhatnak hla kan sah hnu ah sual thupha cawinak, hlanawknak...etc nei in, mipi cangkhai loten(ngûi țhepțhep in) minute 10 sung dingin thinlung thlacamnak kan nei hmaisa tete phawt. Thupi 4 fûnin kan caanserh thlacamnak hi hman a si. Kan thlacam thupi pawl cu :\n1. Lungawithu simnak\n2. Sual thupha cawinak\n3. Hmuifu thlawsuah dilnak\n4. Inhlan tharnak\nA tlunih thupi hmangin thlacamnak vawi ziangmawzat kan nei ih Pathian hmai ih khukbil thlacamtu kan zaten thinlung kekkuai in thla kan cam. Țap thuahthlo le âwmcumin kan thlacam tinten Pathian kan bia/au. Thlacamnak karlak tinah midang dang hnen ihsin thurelnak, Pathian thu simnak, thangțhat hla sahnak le tetti khaannak neih a si. Thlarau thianghlimin in pawl ih kan hlasah tin khalah kan tui/thaw zetih lamnak thawn hlim zetin "Halleluijah" ti'h au in, cungnung bikih Pathian kan thangțhat.\nCuihleiah Hruaitu le Mipi thlacam rualnak cu a tanglam ih ngàn vekin kan nei bet.\n1. Maw Bawipa kan sualnak hmuahhmuah in ngaidam aw. Amen\n2. Kan Pipu sualnak hmuahhmuah ah in ngaidam aw. Amen\n3. Na huat zâwng kan tuahmi hmuahhmuah parah in ngaidam aw. Amen\n4. Kan Pupa pawl tisual mi, kan parah langter siang hlah. Amen\n5. Kan Pupa pawl râl an thah ih thisen an suahnak hmuahhmuah khalah in ngaidam aw. Amen\n6. Rundamtu Jesuh hminin ngaidam kan lo dil. Amen\n7. Unau thlauthla-aw lo ten kan pumkhatnak a țhat sinsin theinak dingah lam in hruai aw. Amen\n8. Na thutak ih nunthar kan neih theinak dingah kan mah ih țhiah țul hmuahhmuah țhiatin thlarau in inti khat aw. Amen\n9. Kan bulpak nun ciarah rawng lalbik aw. Amen\n10. Leitlun kilkip ih um kan tefa hmuahhmuah, kan tuah kan țuannak kipah hmuifŭ thlawsuah in pe hram aw. Amen\n11. Kan miphun zuihral lo ih a dam khawsuah theinak dingah a kumkhua ih nangmah lo riantu Miphunah in sersiam aw. Amen\n12. Fimthiamnak thuak țha in pe aw kan Pathian. Amen\n13. Na hmantlak mihratkhawkhêng suahnak hrinhnamah in canter hram aw. Amen\n14. San saunak in pe hram aw. Amen\n15. Na thianghlimnakin in suahsan hram hlah kan Pathian. Amen\n16. Na sunlawi ropitnak kan tefa ah lang vivo hram seh. Amen\n17. Malsawm neitu na hmin thianghlim kan lo thangțhat. Amen\n18. Sűl ih um, suak lai ding hmuahhmuah sandeng tiang lam in hruai in, malza in sawm hramaw kan Pathian. Amen\n19. Natsia le thihsia lak ihsi khalin in hum hram aw. Amen\n20. Leitlun hmuahhmuah na hmin sunglawi thang vivo hram seh. Amen\n21. Van ih na duhdawtnak a kim bangin kan sungkua khalah na duhdawtnak sunglawi cu kim ve hram seh. Amen\n22. Maw Bawipa taksa malsawmnak, thlarau malsawmnak, lei malsawmnak, van malsawmnak kan sungkua ah in pe hram aw. Amen\nKan thupi pali hmangih thlacamnak kan cem hnuah bulpak thlacam thupi rawtmi pawl hmangin vei ziangmawzat thlacamnak kan nei peh vivo. Cuisin zanlam nazi 4:300pm hrawngah khawplo cingten ban zai kan rel thokih thleninn lam panin tlun zai kan rel nan, nazi 6:00pm a kim hlan tiang zohman râwl hlam kan um lo.\nThleninn ah zan khawmnak neih cih a si ih, thlarau thianghlim a zalen ruangah kan hlim zet. Rev. Run Ro Hngak (bialtu Pastor) in Pathian thucah in sim. Khawm banah lenkhawmnak neih cih a si.\nNote : December ni 29 hi, kumtin sungkaw râwlûl thlacamnak ni ih puan a si ruangah kan umnak hmun ciar ihsin hi tikcu hi hman ringring ding a si.\n► VZF THLACAM REPORT Part-lll (Next page)\n◄ VZF THLACAM REPORT Part-1 (Previous page)\n⏫ zanniatsumthang.peperonity.net (Site)\nMessage to Js Zâmte


Donald Trump in Nehnak a co lo a si le US ram ka suah san ding – Lil Pump | Falam Online Media\nNovember 3, 2020 November 3, 2020 Ni Hnem Sung\t0 Comments\nRapper hminthang Lil Pump cun tukum US rampi hrilawknak ah Donald Trump in nehnak a co lo a si le US ram suahsan a tum thu a rel suak.\nLil Pump cun Trump 2020 lukhuh sen khuh phah in “Trump in nehnak a co lo a si le hih hmun ka suah san ding ih Colombia ah ka feh ding” a ti.\nTleirawl duh co zet mi “Gucci Gang” hla saktu Lil Pump cu November 1 ni ih Pu Trump te campaign tuahnak hmun Florida ah a va telpi hai ve ih hivek dinhmun tiang rorin Pu Trump te cangvainak ih a tel ruangah a fan pawl cun Pu Trump an din pi phah thluh ding ti`n zumnak a um a si.\nHitiih Pu Trump a dinpinak san cu Biden le Trump tax plan a hliahkhaih ruangah a si. Pu Trump in ka tlin sal a si le Tax niam thei tawk in ka tuah ding a ti lai ah Biden cun milian sum laklut ṭha pawl Tax tampi ka pek ter ding a ti ruangah Lil Pump cun tuvekin Pu Trump a dinpi nak san a si.\nRapper 50 cent khal in kan dung october thla ah TV ih suah mi Biden Tax plan a hmu ruangah Donald Trump ka vote ding ti`n mipi a theih ter a si. (Fox)\n← MRTV ih hnaṭuan Pu Kap Hlei Piang cu Hngawng tan in that tuar\n“Pi Pi Suh” Biazai by Salai Siang Cung Luai →\nCristiano Ronaldo in a rual ṭha Khabib a din pi\nTidai bal in ruangah Minung 300 lenglo Zato inn An Thleng\nAugust 24, 2020 August 24, 2020 Ni Hnem Sung 0\nAr vulh tum nak Hmunpi cu Khuahlan Thlaan ropi a rak si